«Пахта иши» қандай вужудга келган эди? | huquqburch.uz\n«Пахта иши» қандай вужудга келган эди?\nТарих – кечаги кунимиз қатида турфа саҳифалар яширин. Улар англами эса олис минг йилликлардан тортиб, яқин юз йилликларимизгача ажиб воқеликлар, гоҳ забун, гоҳ музаффар лаҳзалардан хабар беради. Тарих – ҳар неки бўлмасин, босиб ўтилган йўл. Манбалар бисёр – бисёр. Аммо ана шу манбалар тўпида хос ибора билан айтсак, шундай зарқоғоз (мемуар) ўрамлари борки, уларда давр одамларининг кечмиши рўйи-рост аён, замонаси тийнатию талотўми акс этган, шуур элагига тушган ва баайни ҳақиқатни ўз ҳолича авлодларга ташиган. Ҳеч муболағасиз айтиш керакки, бундай воқеаномалар, айниқса, келажак авлод истиқболини белгилаш, маънавий компаси учун ниҳоятда муҳимдир.\nБугун қарийб қирқ йиллар чамаси узоқдан туриб, ўтган асрнинг 80-йиллари миёналарига боқар эканмиз, халқимиз бўғзини чирмаганча аянчли оқибатлар келтириб чиқарган мудҳиш бир манзара гавдаланади.\nҲа, бу аввалбошда «пахта иши» сифатида тамғаланган, кейинчалик эса «ўзбек иши» дея таърифланган воқеалардир.\nЎша даврда «пахта иши» теграсида турфа тасвирлар шу қадар кўп айландики, уларнинг қай бири холис, қай бири уйдирма эканини англаш қийин кечди. Марказдаги айрим тийиқсиз каслар туфайли асл ҳақиқатни қуюқ туман пардаси қоплади, қабоҳат шу даражага бориб етдики, ҳатто барча айбларни бир шахсга ағдариш кампанияси авж олдирилди. Республикалар раҳбарлари ичида ниҳоятда камтар яшаган, забардаст давлат арбоби, чин фидойи инсоннинг пок номини булғашга уриндилар.\nЮқорида зарқоғоз ўрамлар ҳақда бежиз айтмадик. Боиси кўп ўтмай хотироти тиниқ, мағзи тўқ, инкор қилиб бўлмайдиган далилларга асосланган асарлар битилди. Булар сирасида Виктор Илюхин қаламига мансуб «Қабоҳат ёхуд…» («Ўзбеклар иши» деган уйдирма хусусида) китоби ва Тоштемир Қаҳрамоновнинг «Қонсираган қотиллар» ҳужжатли романларини алоҳида ажратиб кўрсатиш ўринлидир. Сабаби мазкур икки асар муаллифлари моҳияти яқин, ичкин икки қутбда; бири – Гдлян ва Ивановларнинг терговчилик фаолиятида йўл қўйган қонунсизликларини тафтиш қилиб, очиб берган берган бўлса, иккинчиси – бевосита шу жараёнлардан азият чеккан, аммо иродасини букмай курашган, исми жисмига мос шахс эди.\nБугун тақдирнинг тадбири билан ўша битиклар қабатига яна бир ёмбидек асар қўшилмоқда.\nБотиқ хотиралар узоқлашгани сайин тиниқлаша боради. Улар йиллар тегирмонида тобланиб, даврлар шамолларидан ошиб келади. Бундай пайтда муаллиф тўлиқиб ёзади. «Қуйилиб келди» иборасининг қолгани шундан. Бу сифатларни қўллаётганимиз эса бежиз эмас.\nМуштарийларимиз эътиборига ҳавола қилинаётган – Ўзбекистонда хизмат кўрсатган юрист Абдусамат Полвонзода муаллифлигидаги «Пахта иши» қандай вужудга келган эди?» номли хотиралар тўлқинини юқорида санаб ўтган икки китобнинг ўзгача ифшодаги мантиқий давоми дейиш мумкин.\nАсарда устоз ҳуқуқшунос тилидан баён қилинадиган воқеалар, мулоҳазалар ва эсдаликлар – барча-барчаси муаллифнинг жараён ичида ва ўз кўзи билан кўриб гувоҳ бўлган, бевосита ва билвосита иштироки жамланмасини ташкил этган. Шунингдек, «Пахта иши»га оид янги, ноёб маълумотлар ҳам келтирилганки, улар ўқувчи эътиборини тортмай қўймайди. Албатта, ҳар бир асарга ҳақиқий баҳони холис ўқувчи беради.\nМулоҳазаларимиз якунида ҳурматли устозимиз Абдусамат Полвонзодага журналимиз билан қилаётган ижодий ҳамкорлиги учун чуқур миннатдорлик билдирамиз. Азиз муштарийларимиздан эса асар ҳақидаги муносабатларини кутиб қоламиз.\n“Huquq va burch” журнали таҳририяти\nЎзбекистоннинг совет даври тарихида большевизмнинг халққа қарши олиб борган қатағон сиёсати халқимиз хотирасида ҳамон сақланиб келмоқда. Хусусан, совет марказидаги айрим шовинист мустамлакачи унсурларнинг «Пахта иши», «Ўзбек иши» номи остида халқимизга қарши машъум қатағон сиёсати ниҳоятда фожиали тарзда юз берган. Шу боис бўлса керак, ана шу мудҳиш қатағон даҳшатларининг ижодкорлари бўлмиш Гдлян ва Ивановларни жиноий жавобгарликка тортиш масаласи ўша даврни яхши билган инсонлар орасида ҳам, ёшлар орасида ҳам тез-тез кўтарилмоқда. Мен бу фикрни қўллаб-қувватлайман. Бугунги кунда ҳам Гдлян ва Ивановларнинг Ўзбекистон халқига нисбатан содир этган ўта оғир жиноятларига ҳуқуқий баҳо бериш имконияти мавжуд.\nГдлян ва Ивановнинг қилмишларини ёқловчилар ҳам йўқ эмас. Бунинг сабаби шундаки, улар юртимизнинг яқин ва чин тарихини яхши билмайдилар, англамайдилар. Ҳавас қилса арзийдиган буюк тарихимизни билганларида эди, уларни ҳеч қачон ёқламаган бўлар эдилар.\nЎша даврда юз берган воқеалар ҳақида кенгроқ тўхталиш учун анча олисларда қолиб кетган воқеаларга мурожаат қилишимизга тўғри келади. 1983–1989-йиллар халқимиз учун ниҳоятда оғир йиллар бўлган. Қарийб 25 йил давомида Ўзбекистонни бошқариб, қолоқ аграр республикадан саноати ривожланган, собиқ иттифоқда ягона саналган қатор-қатор завод-фабрикалари бор, муҳандис кадрларга эга республикага айлантирган беназир инсон Шароф Рашидовнинг ўлимидан сўнг қатағон қиличини ишга солишга шай бўлиб турган марказ томонидан Ўзбекистонга туҳмат тошлари отила бошланган. Улар юртимизга бостириб кириш учун баҳона қидира бошлади. Баҳона эса топилди.\n1983 йилда Бухоро вилояти Ички ишлар бошқармасининг ОБХСС бошлиғи А. Музаффаров бир савдо ходимидан пора олаётган пайтда қўлга тушиб, ҳибсга олинди. Бу ишни тергов қилиш пайтида Бухоро вилояти савдо идорасининг раҳбарларидан бири Ш. Қудратов ўзи раҳбарлик қилаётган идорадаги савдо ходимларидан пора олиши ва партия, совет ҳамда ҳуқуқни муҳофаза қилувчи органлар бошлиқларига пора бериши ошкор бўлиб, у ҳам қамоққа олинади ва тергов бошлаб юборилади.\nПорахўрлик, табиийки, жамиятнинг илдизларига болта урадиган оғир жиноятлардан бири. Лекин у СССР миқёсидаги тергов идоралари шуғулланадиган жиноятлар сирасига мутлақо кирмас, бундай жиноятларни одатда республикамиз ҳуқуқни муҳофаза қилувчи органларининг ўзлари ҳам бемалол тергов қилишлари мумкин эди.\nАммо 1920 йилдан то СССР давлати тарқалгунга қадар ҳар ўн йилда қатағон қиличини ишга солиб, халқни даҳшатда, қўрқувда ушлаб туришга одатланиб қолган марказга айни шу машъум воқеа Ўзбекистонга бостириб кириш учун баҳона бўлди. Марказ Музаффаров ҳамда Қудратовнинг ишини тергов қилишни Ўзбекистон ҳуқуқни муҳофаза қилувчи органларидан олиб, СССР прокуратурасига топширди. Гдлян ва Ивановлар эса СССР прокуратураси томонидан тузилган тергов гуруҳига бошлиқ қилиб тайинланди ва уларга жуда катта ваколатлар берилди, ўз фаолиятини олиб бориш учун ҳатто ҳарбий вертолётлар, техника ва қуролланган солдатлар ҳам бириктириб қўйилди. Шундан сўнг улар Ўзбекистонда мисли кўрилмаган зўравонликдан иборат ўта жирканч, мудҳиш фаолиятларини бошлаб юборишди.\nШуни таъкидлаш жоиз, СССР прокуратураси бошқарма бошлиғи, генерал Виктор Илюхин ўзининг «Қабохат ёхуд…» деб номланган китобида Гдлян ва Иванов СССР прокуратурасига таниш-билишлари орқали келиб қолган, малакаси паст, маданиятсиз, хавфли жиноятчи терговчилар эди деб баҳо берган. Мен бу фикрга юз фоиз қўшиламан.\nҲақиқий терговчи ўз фаолиятини қонун талабларидан келиб чиқиб, фақат факт ва далилларга асосланган ҳолда амалга ошириши, айбланувчини ҳам қоралайдиган, ҳам оқлайдиган жиҳатларни адолат тарозисига солиб кўргандан кейингина у ёки бу одам ҳақида узил-кесил хулосага келиши лозим.\nГдлян ва Иванов ҳамда улар бош бўлган тергов гуруҳи аъзолари ҳам жиноят процессининг ушбу талабларига амал қилган ҳолда иш олиб боришлари шарт эди. Аммо улар олти йил мобайнида қонунларни сурбетларча оёқости қилиб келдилар. У ёки бу одамни ҳибсга олмоқчи бўлсалар бировларни мажбурлаб, унинг устидан сохта\nкўргазма ёздириб олишар, сўнг шу кўргазма асосида ўша одам қамоққа олинар, энди ундан яна бир бошқа кишига нисбатан кўргазма ёздириб олишарди. Ўз муддаоларига эришиш учун гумонланувчиларни ваҳшиёна қийноқларга солиш, хотини, болаларини қамаш йўли билан ёлғон кўрсатмалар ёздириб юзлаб ҳамюртларимизни қамашди. Чунки уларнинг иш принципи мана шундай ноқонуний усул асосига қурилган эди.\nТергов гуруҳи бирин-кетин Бухоро вилояти ички ишлар бошқармаси бошлиғи генерал Муин Норов ва унинг икки ўринбосари полковник Шамси Раҳимов, подполковник Владимир Мулин, сўнгра генерал Хушвақт Норбўтаев, генерал Ислом Сатторов, генерал Салим Собиров, полковник Тўра Ҳайитов, полковник Музаффар Алимов, И. Позилхонов ва Ички ишлар вазирлигининг яна бир қатор раҳбарларини тўқиб чиқарилган айблар билан ҳибсга олдилар.\nБу жараён бутун республика бўйлаб давом эттирилди.\n1984 йилда Ўзбекистон учун яна бир кўнгилсиз воқеа юз берди. Шу йили Ўзбекистон коммунистик партияси марказқўмининг ўн олтинчи пленуми бўлиб ўтди.\nБу пленум Ўзбекистон марказқўми ходимлари томонидан эмас, бошдан-оёқ КПСС Марказий комитети котиби, сиёсий бюро аъзоси Е.К. Лигачёв бошчилигида у билан бирга марказдан келган ходимлар томонидан тайёрланди. Ўзбекистонни қора бўёққа бўяб ташлаган марказқўм биринчи котибининг маърузаси ҳам улар томонидан ёзилди ва марказқўмнинг биринчи котибига минбарга чиқиб, маърузани фақат ўқиб бериш вазифаси юкланганди. Маърузада пахта етиштириш ва давлатга топширишда кадрлар қатъиятсизлик кўрсатгани, қўшиб ёзишларга йўл қўйилгани алоҳида таъкидланди. Ваҳоланки, Ўзбекистоннинг 65 фоиз аҳолиси ўша пайтларда фақат пахта етиштириш билан шуғулланар, миллионлаб одамлар – мактаб ўқувчилари, талабалар марказнинг топшириғи билан декабрь, ҳатто январь ойларида ҳам пахта териш билан мажбурий, деярли текинга шуғулланишарди. Йиғиштирилган ҳосил эса паст нархларда марказга жўнатиларди. Марказ йил сайин Ўзбекистонда пахта тайёрлаш режасини ошираверган. Қисқа вақт ичида режа тўрт миллион тоннадан олти миллион тоннагача кўтарилди. Бу Брежневнинг талаби эди. Қўшиб ёзиш ҳақида гап кетганда давлатга пахта топширишда бор-йўғи 2-3 фоиз қўшиб ёзиш бўлган, холос. Ана шу қўшиб ёзишларнинг асосий илҳомчиси ва ташкилотчиси Москванинг ўзи бўлган эди. Ўзбекистондан марказга минглаб хатлар юборилган. Бу хатларда пахта етиштириш учун сув етишмаслиги, Орол денгизининг қуриши, пахта учун берилаётган маблағ ниҳоятда озлиги, колхозчилар иқтисодий аҳволи, турмуш тарзининг ўта ачинарли ҳолати, пахта зараркунандаларига қарши ишлатиладиган гербицидлардан кўплаб пахтакорлар заҳарлангани, уларнинг катта қисми дардга чалиниб ўлиб кетганлиги, устига-устак пахта меҳнати учун тўланадиган ҳақ ниҳоятда камлиги асослаб берилган эди.\nАммо марказ минглаб пахтакорларнинг оҳу зорига пинак бузмаган. Ҳаттоки марказ раҳбарларидан бири Ўзбекистондан умуман пахта олмаслик, пахтани Мисрдан олиш мумкинлигини айтиб, пахта харид нархини кўтаришга қарши турган. Дунёда ҳеч бир халқ мана шундай оғир шароитларда ишлашга мажбур қилинмаган. Порахўрлик эса биргина Ўзбекистон эмас, бутун совет империясига хос иллат эди. Ўн олтинчи пленум материалларида бу ҳолат мутлақо инобатга олинмади. Бу эса ўта адолатсизлик эди.\nМаърузада Ўзбекистон коммунистик партияси марказий қўмитасининг фаолияти қониқарсиз деб топилди ва марказдан Ўзбекистонга кадрлардан ёрдам бериш сўралди ва шу ҳақда қарор қабул қилинди. Шундан кейин Ўзбекистонда минглаб маҳаллий кадрлар ишдан бўшатилди.\nШароф Рашидовдек улуғ инсоннинг юзига қора чапланди, Нўъмон Бўрихўжаев, Виталий Зотов, Убайдулла Шодиев каби Ўзбекистон прокуратурасининг етук салоҳиятли раҳбар кадрлари ишдан ноҳақ бўшатилди ёки амали пасайтирилди. Ваҳоланки, бу инсонлар ниҳоятда покиза, юқори савияли профессонал юристлар бўлиб, ўзларига мос ҳуқуқий мактаб яратишганди. Айниқса, умри давомида халқчил, оддий ҳаёт кечирган Шароф Рашидовдек беназир раҳбарнинг мўътабар хотирасига ҳурматсизлик қилингани, қабри кўчирилганини унутиш қийин. Ўша даврни эсласак, бу\nножоиз ишга бир инсон қаттиқ қаршилик қилган эди. У киши ҳозир ҳаёт. Ҳар йили 31 октябрда Шароф Рашидовнинг қабри пойида соатлаб маҳзун ўй суриб туришига гувоҳман.\nЯна кўплаб миллий кадрларимиз тўқиб чиқарилган айблар билан айбланиб узоқ муддатларга қамоққа ташландилар.\nШундан сўнг республикамиздаги турли раҳбарлик лавозимларига марказдан кадрлар кела бошлади. Масалан, марказқўм иккинчи котиби этиб Анишчев, Министрлар Совети раиси ўринбосари этиб Огарок, Олий Совет раисининг ўринбосари лавозимига Романовский тайинланди, Тошкент шаҳар партия қўмитасининг биринчи котиби этиб Сатин сайланди. Республика прокурори Бутурлин, унинг ўринбосарлигига Гайданов, тергов бўлимининг бошлиқлигига Лаптев, ички ишлар вазирига биринчи ўринбосар бўлиб Дидоренко келди. Барча вилоятларда обкомнинг иккинчи котиблари, вилоят прокурорларининг кўпчилиги, вилоят суди раислари ўринбосарларининг барчаси марказдан келганлардан қўйилди.\nБир сўз билан айтадиган бўлсак, улар ҳукмронликни тўла қўлга олиб, юртимизда «Пахта иши», «Ўзбек иши» деб аталган ишлар бўйича қатағонни авж олдирдилар.\nГдлян ва Ивановлар учун бу ўзгаришлар айни муддао эди. Энди улар нимани хоҳлашса, шуни бемалол бажара оладиган бўлди. Бу ўринда шуни айтиш жоиз, Гдлян ва Ивановнинг тергов гуруҳи фақат юқори лавозимларда ишлаган шахсларга нисбатан тергов ҳаракатларни олиб борган, улардан иқрорлик кўргазмаларини олиш учун юзлаб қариндошлари, қўшнилари ва ҳатто танишлари қамоққа ташланиб, қийноққа тортилганлар. Уларга тегишли ҳужжатларнинг кўплари жиноят ишларига қўшилмасдан яшириб қўйилган. Бу ҳужжатларнинг фақат бир қисмигина кейин топилган.\nМарказқўмнинг ўн олтинчи пленумидан кейин Ўзбекистонда раҳбар бўлиб ишлаганларни тўқиб чиқарилган айблар билан қамаш оммавий тус олди. Республика Министрлар Советининг раиси Нормуҳаммад Худойбердиев, марказқўмнинг котиби, сўнг Ўзбекистон Олий Совети президиуми раиси бўлган Оқил Салимов, Министрлар Совети раисининг ўринбосари Бектош Раҳимов, собиқ соғлиқни сақлаш вазири Абдулла Худойберганов, Навоий вилояти партия қўмитасининг биринчи котиби Валерий Есин, Ўзбекистон пахта саноати вазири Ваҳобжон Усмонов, Бухоро вилояти партия қўмитасининг биринчи котиби И. Жабборов, марказқўмнинг иккинчи котиби Тимофей Осетров, марказқўмнинг биринчи котиби Иномжон Усмонхўжаев, марказқўм котиби Эрежеб Айтмуротов, марказқўм ишлар бошқармаси бошлиғи Турсун Умаров, Қорақалпоғистон партия қўмитасининг биринчи котиби Қаллибек Камолов, Тошкент вилояти обкомининг биринчи котиби Мирзамаҳмуд Мусахонов, Самарқанд вилояти обкомининг биринчи котиби Назир Ражабов, Ички ишлар вазирининг ўринбосарлари\nҚаҳрамон Тоштемиров, Петр Бегельман, Ёқуб Муҳаммаджонов ва бошқалар ҳибсга олиндилар.\nГдлянчилар фуқароларнинг қонуний ҳуқуқларини қасддан поймол қилишлари, ҳақоратлашлари, хўрлашлари, жисмоний ва руҳий эзишлари оқибатида бир қатор кишилар ўз жонларига қасд қилишга мажбур бўлдилар.\nПискент тумани партия қўмитасининг собиқ биринчи котиби У. Баҳодиров, милиция полковниги Ҳожимуродовлар тергов пайтида ўз жонларига қасд қилди. Қашқадарё вилояти партия қўмитасининг биринчи котиби Р. Ғойипов Гдлян бошлиқ терговчилар қамоққа олиш учун уйига келганида ўзини ўзи ҳалок этади. 1984 йил 15 августда собиқ Ички ишлар вазири Қ. Эргашев, 1985 йил 16 майда Ички ишлар вазирининг собиқ биринчи ўринбосари Г. Давидов ҳам гдлянчилар қўлига тушгандан кўра ўлимни афзал кўришди. Иккинчи жаҳон урушида фашистларга қарши мардонавор курашган, Сурхондарё вилояти Сариосиё туманидаги йирик агросаноат мажмуаси директори, социалистик меҳнат қаҳрамони Бобомурод Омонов эса тергов ҳибсхонасида соғлиғи кескин ёмонлашиб, вафот этди. Бундай фожиали тақдирлар рўйхатини, афсуски, яна давом эттириш мумкин. Ушбу фожиалар туфайли юзлаб ўзбек оилаларига оғир мусибат кириб келди.\nКенг ваколатларга эга бўлган бу тергов гуруҳи ҳибсга олинган айбланувчиларга нисбатан терговнинг умуман ман қилинган усулларини қўллар эди, уларни ашаддий каллакесарлар билан бир камерага ўтқазиш, отувга ҳукм қилиниш билан қўрқитиш, хотини, қизи, ўғилларини ҳибсга олиш, жисмоний ва руҳий қийнаш ва ҳоказолар орқали иқрорлик кўргазмаларини олиш оммавий тус олди. Гдлянчилар айбланувчилар юзига тупуриб таҳқирлаган, «пешонангга зелёнка суриб қўяман» (отувга ҳукм қилинасан дегани), «ўзбекларни дорга осиш керак», деб дўқ урган ва ҳоказо.\nНавоий вилояти ИИБ бошлиғи бўлиб ишлаган Т. Ҳайитовга (у кейинчалик оқланган) ҳибсга олинганидан кейин, биринчи сўроқ пайтида Иванов иккита қоғозни кўрсатган. Биринчи қоғозда ўн олти нафар ички ишлар ходимларининг номлари ёзилган бўлса, иккинчи қоғозда республика партия ва давлат, республика ва СССР Ички ишлар вазирлиги раҳбарлари Чурбанов, Усмонхўжаев, Есин, Жабборов, Осетров, Иброҳимов, Муҳаммадиев, Султонов, Кретов, Харкевич, Қаҳрамонов ва бошқаларнинг номлари қайд қилинган эди. Иванов ундан шу ўн олти нафар ходимдан 53 000 сўм пора олиб, юқорида номлари кўрсатилган раҳбарларга пора берганман деб иқрорлик кўргазмасини беришни талаб қилган. Т. Ҳайитов бундай кўргазма беришдан бош тортгандан сўнг иккинчи сўроқ пайтида уни деразанинг олдига олиб бориб КГБ биносининг рўпарасида турган хотини ва қизини кўрсатади ҳамда иқрорлик кўргазмасини бермасанг хотининг ва болаларингни ҳибсга оламан дейди. Икки кундан кейин Иванов унга ўғли Маҳмуд ҳибсга олингани тўғрисидаги қарорни кўрсатади.\nБухоро вилояти обкомининг биринчи котиби А. Каримовнинг иши бўйича Гдляннинг кўрсатмаси билан унинг яқинлари ва танишларидан яна 50-60 киши, хусусан, Камол, Анора, Муҳиддин Саидовлар, Маҳмуджон Камолов, ўғли Баҳодир ва қизи – ТошДУ ҳуқуқшунослик факультетининг 22 ёшли битирувчиси Лола Каримова ҳам ҳибсга олинган. Каримовнинг хотини, ўғли, қизи Бухородан Душанба шаҳрига этап қилиниб, у ердаги тергов изоляторида 8 ойдан кўпроқ ўтирганлар.\nУсмонхўжаев иши бўйича унинг ўзидан ташқари яна 30–40 киши ҳибсга олинган. Усмонхўжаевнинг хотини, ўғли Ғайрат, икки синглиси – Фазилатхон ва Каналхонлар 6 ойлаб ҳибсда сақланганлар. СССР Олий суди Усмонхўжаевнинг ишини кўришда хусусий ажрим чиқариб, Бош прокурорнинг эътиборини айбсиз одамлар ноқонуний ҳибсга олинганига қаратди.\nТошкент вилояти обкомининг собиқ биринчи котиби М. Мусахонов иши бўйича ҳам унинг фарзандлари – ТошДУнинг кафедра мудири, физика-математика фанлари доктори Мирзаюсуф Мусахонов ҳамда икки қизи – Сожида ва Нафиса Мусахоновалар ҳам ҳибсга олинган эди. Қ. Камолов ва Т. Жуманиёзов ишлари бўйича 50–60 нафар қариндош ва танишлари ҳибсга олинган, Примов иши бўйича тўрт нафар, Соғлиқни сақлаш вазири А. Худойберганов иши бўйича бир неча ўнлаб қариндошлари қамоққа олинган ва қийноққа солинган.\nХоразм вилояти партия қўмитасининг собиқ биринчи котиби М.Худойберганов иши бўйича ўнлаб айбсиз одамлар, хусусан, ўғли К. Худойберганов, хотини Н. Худойберганова, қариндоши Ю. Рўзимовлар ҳибсга олиниб, 9 ой қамоқда сақланган.\nР. Ғойиповнинг икки айбсиз ўғли судгача 4–6 йил қамоқда сақланган. Бу иш бўйича кўплаб айби йўқ инсонлар қамоққа ташланган ва қийноққа солинган.\nГдляннинг бевосита кўрсатмасига биноан 9 нафар фарзанднинг онаси Пошша Олимова, 11 нафар фарзанднинг онаси Бибизода Долиева, 12 нафар фарзанднинг онаси Анора Саидовалар ҳам ҳибсга олинган ва улар устидан турмуш ўртоқларининг бойликларини яширганлар деган ноқонуний айблар билан жиноят ишлари қўзғатганлар.\nҲибсга олинган аёллар, ўғил-қизларнинг барчасига қариндоши ёки отаси, танишлари томонидан сақлаш учун берилган пул ва бошқа бойликларни топшириш талаб қилинган.\nЎзбекистон Жиноят процессуал кодексида гувоҳларни тунда чақириш ва сўроқ қилиш ман қилинган, лекин тергов гуруҳи ва Гдляннинг шахсан ўзи қонун талабига хилоф равишда гувоҳларни тунда чақириб сўроқ қилиш билан шуғулланган. Бунинг ёрқин мисоли сифатида 1957 йилда туғилган Зиёда Камоловани кўрсатиш мумкин. У эмизикли боласи билан туғруқ таътилидалигига қарамасдан терговчи Иброҳимов 1988 йил 2 июнь куни соат 24 да чақириб, эртасига 3 июнь соат 14 га қадар сўроқ қилган. Бу вақтда Зиёда Камолованинг онаси, эри, қайнонаси ҳибсда бўлган. Уларнинг ҳаракатларида ҳам жиноят бўлмаган.\nБеруний райком котиби О. Ражабов иши бўйича 54 нафар яқин қариндоши, қўшни ва танишлари асоссиз қамоқда сақланиб қийноққа солинганлар. Уларнинг ҳибсга олингани тўғрисидаги ҳужжатлар эса ишга тикилмаган.\nСССРнинг «СССР халқ депутатлар мақоми тўғрисида»ги қонунида депутатларни совет ва уларнинг ижроқўми розилигисиз ушлаш ва ҳибсга олиш мумкин эмаслиги кўрсатилган. Бироқ терговчилар қонуннинг бу талабини бир марта эмас, бир неча марта бузишган. Масалан, Гдляннинг қарорига биноан 1987 йил 30 ноябрда «Правда» колхозининг бош инженери Шарифбой Ражабов депутат бўлишига қарамасдан қамоққа олинган. Уни қамоққа олиш учун розилик олинмаган. У ўзининг депутатлигини терговчиларга айтса-да инобатга олишмаган. Кейинчалик Ражабовнинг иши жиноят таркиби бўлмагани учун бекор қилинган.\nГдлян ва Ивановлар марказий ва маҳаллий оммавий ахборот воситаларида Ўзбекистонда жиноятчи тўдаларни фош қилганликлари ҳақида «Ўзбекларнинг ҳаммаси порахўр», «Ўзбекистон биз учун шарқий фронт», «Ўзбекистон Ўрта Осиё Чернобили» деган миллий шаънимизни таҳқирловчи сўзлар билан жуда катта шов-шув кўтара бошладилар. Ушбу тергов гуруҳи ҳибсга олинган айбланувчиларга нисбатан қонунни ғараз ниятлар билан олти йил мобайнида бешафқат, сурбетларча оёқости қилиб келдилар. Улар қуролланган аскарлар билан ҳарбий вертолётларда олис қишлоқларгача бостириб кириб, одамларнинг бор-будини талаб, зўравонлик қилганлар. Қийноқларга солинганларнинг кўпчилиги қариндош-уруғларидан, маҳалладошларидан қарз олиб пулларни терговчиларга келтириб беришга мажбур бўлишган. Терговчилар эса қанча кўп пул олиб келсанглар, қариндошингни шунча тез қамоқдан чиқариб юборамиз деб алдаганлар.\nМана шу йилларда КПСС ва Ўзбекистон компартияси марказий қўмиталарига, турли идораларга меҳнаткашларнинг шикоят аризалари тинмай кела бошлади. Судлар чиқарган ҳукмлардан норозилик, асоссиз қамоққа олиниб, мол-мулклари талон-торож қилинган, тергов жараёнида қийноқларга солинган, зўравонликларга учраганларнинг дод-фарёди акс этганди бу мурожаатларда.\nБарчага тушунарли бўлиши учун яна кўпчилик билмаган ҳақиқатни айтишимиз лозимки, Гдлян ва Иванов раҳбарлик қилган тергов гуруҳи СССРнинг турли вилоятларидан келган 200 дан ортиқ терговчилардан иборат бўлган. Улар фақат юқори лавозимларда фаолият кўрсатган, юртимизда катта обрўга эга раҳбарларни ва уларнинг юзлаб қариндошлари ҳамда яқин танишларини қатағон қилганлар. Бу 200 та терговчи олти йил мобайнида юртимизни топтаб, ҳеч кимни менсимай, ичкиликбозлик ва айшу ишрат билан вақтларини ўтказганлар.\nБизнинг ҳисобимизга қараганда ушбу гуруҳ тергов қилган ишлар бўйича фақат олти киши оқланмаган, холос. Бирон бир давлатнинг тергов амалиётида бу каби шармандалик бўлмаган.\n1930-йилларда Ягода ва Ежов сингари жиноятчилар инсониятга қарши жиноятлар содир этгани учун СССР тарихида жаллод сифатида ном чиқарган эдилар. Юртимизнинг асл фарзандлари – давлат арбоблари Файзулла Хўжаев, Акмал Икромов, таниқли ёзувчи ва шоирлардан Абдулла Қодирий, Абдулҳамид Чўлпон, Усмон\nНосир ва бошқалар уларнинг қатағон қиличидан нобуд бўлдилар. Маълумки, бу оғир жиноятлари учун Ягода ва Ежовлар қилмишларига яраша ўлим жазосига ҳукм қилинган. Бу ҳукмлар адолатли ҳукмлар бўлган. Гдлян ва Иванов ҳам Ўзбекистонда содир этган худди шундай ўта оғир жиноятлари учун қилмишларига яраша жазоларга лойиқ эди. Улар бундай жазодан қочиш учун Москвада, Ленинградда, Тушино, Зеленоград ва ҳатто Ереванда ўтказилган митингларда, юқорида айтганимиздай, ёлғон-яшиқ, халқимизнинг миллий шаънига тегадиган гаплари билан сайловчиларни лақиллатиб СССР халқ депутатлари бўлиб сайланиб олдилар.\nБу пайтга келиб Ўзбекистонда гдлянчиларнинг қилмишлари юзасидан норозиликлар,\nуларнинг жиноий қилмишлари тўғрисидаги ариза ва шикоятлар ҳам кўпайиб бораётган эди. Халқимизнинг илғор вакиллари Аҳмаджон Мухторов, Эркин Юсупов, Одил Ёқубов, Владимир Одилов, Йўлдош Акбаров ва бошқалар Ўзбекистондан СССР Олий Советига депутат бўлиб сайландилар. Мен бу депутатларимизнинг номларини ҳамиша чуқур ҳурмат ва эҳтиром билан тилга оламан. Чунки улар СССРдай қудратли, қатағон қиличини ишга солишга ҳамиша шай бўлиб турадиган мустабид давлат ҳукм суриб турганига қарамай халқимиз юзига қора чаплаган гдлянчиларнинг жиноий ҳаракатларини фош қилишни, уларни жиноий жавобгарликка тортишни ўз олдиларига мақсад қилиб қўйдилар.\nФалсафа фанлари доктори, профессор, Ўзбекистон Фанлар академиясининг академиги Эркин Юсупов, Ўзбекистон халқ ёзувчиси Одил Ёқубов, забардаст журналист, «Халқ сўзи» газетасининг биринчи бош муҳаррири Аҳмаджон Мухторов, Чкалов номидаги авиация заводининг мутахассиси Владимир Одилов, оддий ишчи, оловқалб Йўлдош Акбаровлар съезд минбаридан туриб, СССР халқ депутатларининг эътиборини Гдлян ва Ивановлар тергов гуруҳининг ноқонуний ишларига торта бошладилар.\nСССР Олий Советида Гдлян ва Ивановлар иши муҳокамаси бошланганида Олий Советга тазйиқ ўтказиш учун Гдлян ва Ивановлар минглаб одамларни тўплаб митинглар ўтказишарди. Оқибатда бир неча марта Олий Совет Гдлян ва Ивановни кўпчилик овоз билан бир неча марта қамоққа олишга, жиноий жавобгарликка тортишга, лавозимларидан бўшатишга розилик бермади. СССР Олий Советида Гдлян ва Ивановларнинг ишларини ўрганиш бўйича тузилган комиссиянинг ҳамраиси Рой Медведев комиссия иши бўйича саёз ва юзаки маъруза қилганида Йўлдош Акбаров ва Владимир Одилов сўзга чиқишиб маърузани қаттиқ танқид қилдилар.\nМен ўша пайтларда республика раҳбарияти томонидан депутатларимизга нутқлар матнини тайёрлаш борасида, хусусан, тегишли материаллар билан юридик ёрдам кўрсатиш учун бириктирилганим сабабли уларнинг фаолиятидан яқиндан хабардор эдим. Шу боис менда депутатларимизнинг СССР Олий Советидаги нутқлари матни билан таништириш имконияти бор.\nХалқимиз жуда сабр-тоқатли халқ. Балки бизнинг кучлилигимиз ҳам, ожизлигимиз ҳам\nмана шундадир. Лекин ҳар қандай сабрнинг ҳам охири бор,\nБизнинг жафокаш халқимизни Гдлян ва Ивановлар қаттиқ ҳақорат қилишди. Улар халқимизга «ўғри» деган тамғани ёпиштиришди, аёлларимиз ва фарзандларимизни хўрладилар, Ўзбекистонни тиконли симлар билан ўраб ташлаш керак деб айтишди. Мен эса бу жиноятчиларнинг ўзларини тиконли симлар орқасига ташлашни талаб қиламан. Бундан бошқача йўл тутиш ушбу жиноятчиларга шерик бўлиб қолишни ва Ўзбекистоннинг йигирма миллионлик халқини янада қаттиқ ҳақорат қилишни англатади.\nМен комиссиянинг иши ҳақидаги маълумотномадан қониқмадим. Унда асосий саволларга жавоб берилмаган. Бугун мен, Гдлян ибораси билан айтадиган бўлсам, шарқий фронт полигонига нима учун айнан Ўзбекистон танлаб олинган, «ўзбеклар иши» деган ибора ким учун керак бўлиб қолган, бутун бир миллатни ҳақорат қилиш ҳуқуқини уларга ким берган, уларнинг орқасида кимлар турибди деган саволларга жавоб олмоқчиман.\nШунинг учун ҳам комиссия ахборотига нисбатан ўзимнинг жиддий норози эканлигимни\nайтиб ўтишга қарор қилдим. Чунки ахборот қўрқоқларча ёзилган ва юмшоқ қилиб айтадиган бўлсам, ҳақиқий аҳволни акс эттирмайди. Бу ҳолатда комиссия аъзолари ўзларининг обрўларини йўқотиб қўйишлари ҳеч гап эмас, негаки, улар Гдлян, Иванов, Гайданов, Лаптев, Карташян ва бошқалар содир этганлиги аниқ кўриниб турган ва тасдиқланган жиноятларни инкор қилиш билан ўзларининг виждонига қарши иш олиб бормоқда.\nКомиссия жиноятчиларни ҳимоя қилиб ғайриахлоқий позицияда турибди, бу эса бизнинг республикамиз халқи учун оғир ҳақоратдир. Чунки уларнинг хатти-ҳаракатларидан менсимаслик ва шовинизмнинг ҳиди анқиб турибди. Мен комиссия томонидан тўпланган материалларни ошкор қилишни талаб қиламан. Бош прокурор нима учун Гдлян ва Ивановларнинг ўзбошимчаликларига ўз муносабатини билдирмай, оғзига талқон солгандек жим ўтирибди?\nМен комиссиянинг ҳар бир ҳамраиси ва ҳар бир аъзоси съезд томонидан берилган топшириқларни қанчалик виждонан бажарганлиги тўғрисида тушунтириш беришларини талаб қиламан. Уларнинг позициялари мени ажаблантирмоқда, ёки улар ҳам нимадандир қўрқишаяптими? Улар ҳеч нарсадан чўчимай дадиллик билан объектив ахборот беришлари шарт, акс ҳолда уларга нисбатан ишончсизлик билдирилиши ва комиссия тарқатиб юборилиши лозим. Мен Рой Медведевнинг позициясига тушунмаяпман. Ахир у ўзининг китобларида Берия ва Ежовлар томонидан содир этилган жиноятларни дадиллик билан очиб ташлаган эди-ку? Шундай экан, нима учун у ҳозир бундай қилишдан қўрқмоқда? Мен комиссияга Болтиқбўйи республикалари вакилларидан сайланган аъзоларнинг позицияларига мутлақо тушунмаяпман. Улар ўзларининг республикалари ҳақида гап кетганда ҳуқуқий давлат ва инсон ҳуқуқлари тўғрисида оғизларини тўлдириб гапиришади, бизнинг республикамиз ҳақида гап кетганда мум тишлаб олгандек жим ўтиришади.\nНиҳоят, мен сизларга мурожаат қилиб шуни айтаманки, комиссия айрим мансабпараст\nкимсаларнинг манфаатларини ўйлаб бизни алдамоқчи бўлмоқда. Юқорида мен тўхталиб ўтган масалалар муҳокама қилинишини талаб қиламан.\nЯна шуни айтмоқчиманки, Гдлян ва Иванов устидан бўладиган суд қонунга биноан, улар оғир жиноят содир этган жойда – Ўзбекистонда бўлиши лозим деб ҳисоблайман…\nҲурматли депутат ўртоқлар!\nМен сўзга чиқмасликнинг асло иложи қолмагани ва оғзига талқон солган одамдек жим ўтиришга ҳаққим йўқлиги учун ҳам минбарга чиқишга мажбур бўлмоқдаман. Жуда хунук ишларни қилишга қилиб қўйиб, ўзларини қўй оғзидан чўп олмагандек оппоқ қилиб кўрсатишга уринаётган Гдлян ва Ивановларнинг фаолияти юз минглаб ўзбекистонлик сайловчиларнинг ғазабини қўзғатмоқда. Бу янги пайдо бўлган «сиёсатдон»лар ўзларини қатъиятли қилиб кўрсатишга уринаётганлиги республикамизда содир этган жиноятларидан чалғитиш ва жавобгарликдан қочишдан бошқа нарса эмас.\nБугун бу ерда айтадиган ҳар бир гапларим учун қаерда бўлса ҳам жавоб беришга тайёрман.\nЯқинда матбуотда тергов гуруҳи томонидан одамлардан олинган бойликларнинг умумий миқдори 43 ёки 33 миллион сўмдан иборат бўлиши мумкин деган фактлар чоп этилди. Аниқ айтиш мумкинки, Гдлян тергов гуруҳи 22 миллион сўмни давлатга топширган. Лекин у ўзининг чиқишларида 140 миллион деб айтган эди. Шундан ёлғон гапириш Гдляннинг энг асосий иш усулларидан бири экан деб ишонч ҳосил қилдим. Шунинг учун менда у одамлардан олинган бойликларнинг қанчасини давлатга топширган деган ҳақли савол туғилди.\nМана менинг қўлимда шу ишларга оид ҳужжатлар бор:\nГдлян Тўрткўл туманидаги Дмитров номли колхозда бир гуруҳ терговчилари билан В.Н.\nТожиевнинг уйига бориб, бойликларни олади. Бу ҳолат уларнинг баённомасида қуйидагича расмийлаштирилган: қора полиэтилен халтада учта қутича бор, биринчи қутичада заргарлик буюмлари – тилла тангалар, узуклар, сирғалар, соатлар; ўралган дастрўмолчада заргарлик буюмлари, беш ва ўн сўмлик тилла тангалар; иккинчи қутичада заргарлик буюмлари ва тилла тангалар. Учинчи қутичада ҳам заргарлик буюмлари ва тилла тангалар. Олинган буюмлар ўралди ва СССР прокуратурасининг 268-муҳри билан муҳрланди.\nБаённома Гдлян ва бошқа шахслар томонидан имзоланган.\nБаённомада олинган бойликларнинг белгилари, миқдори, вазни ва ҳоказолар батафсил\nбаён этилиши лозимлигини билиш учун ҳуқуқшунос бўлиш шарт эмас.\nТожиевдан 1987 йил эрта тонгда олинган ва баённомада кўрсатилган бойликлар қанақа ва қандай суммада эканлигини ким айта олади?\nБу тасодифий ҳол эмас, аксинча, у Гдлян томонидан ишлаб чиқилган ифлос тизим бўлиб, буни уларнинг қарийб барча ишларида кўриш мумкин.\nБойликларга қонунга хилоф равишда жўрттага аниқлик киритилмаган. Шу йўл билан Гдлян уларнинг маълум қисмини ўзлаштириб олиш учун имконият яратган.\nБунинг натижасида Гдлянда бойликлар ва пуллардан, одатда, оддий омбор мудирларида бўладиган камомадлар сингари йирик миқдордаги камомад бор. Бироқ оддий омбор мудиридан фарқли равишда Гдлян депутатлик мандатидан фойдаланиб жазосиз қолмоқда. Мен СССР Бош прокурорига мурожаат қилиб ундан қонун олдида ҳамма тенг эмасми деб сўрамоқчиман.\nБир қатор газеталар, масалан, 1989 йил 21 октябрда «Советский молодёж» (Латвия) газетасида Гдляннинг каттагина интервьюси чоп этилган бўлиб, унда Гдлян шундай дейди:\n«Ҳуқуқий давлатни биринчи ғиштидан бошлаб биз қурамиз, биринчи ғишт деганимиз бу сўз эркинлиги, ҳар бир кишининг иқтисодий, сиёсий, маданий, миллий ривожланишини таъминлашдан иборат деганимиздир».\nМен шуни баралла айтаманки, бу сўзларнинг барчаси ишонувчан гўл одамларга мўлжалланган даҳшатли иккиюзламачиликдан бошқа нарса эмас.\nЭнди мен Гдляннинг аниқ ишларидан бир мисол келтираман. СССР Бош прокурорининг ёрдамчиси А.М. Овчарова 1985 йилдаёқ «Бухоро ишлари» деб номланган ишлар бўйича айблов хулосаси судда эълон қилинганидан кейин шундай деб ёзган эди: «…судда 30 дан зиёд гувоҳ гдлянчилар томонидан калтакланганини, хотинларинг, қизларинг ва сингилларингнинг номусига тегамиз деб таҳдид қилиб, инсоний ва миллий шаънимизни таҳқирлашди деб гапириб беришди.\nМен ўзим «Бухоро ишлари» билан боғлиқ бўлмаган бошқа ишлар билан танишганимда ҳам улар барча ишлар бўйича ўзбошимчалик билан иш юритганига ишонч ҳосил қилдим…\n…Мен Гдлян ва Ивановни содир этган жиноятлари учун депутатлик ваколатидан маҳрум қилишни ва қонунда кўзда тутилган тартибда жиноий жавобгарликка тортишни таклиф қиламан…».\nЎзбекистонлик бошқа депутатларимиз ҳам Гдлян ва Ивановлар содир этган жиноятларни факт ва далиллар билан очиб ташлашди ва уларни жиноий жавобгарликка тортишни талаб қилишди. Аммо гдлянчиларнинг митинглардаги ёлғон сўзларига лаққа тушган айрим депутатларнинг қаршиликлари туфайли вакилларимизнинг талаблари инобатга олинмади. Кейинчалик эса раислик қилувчи Лукьянов бизнинг депутатларимизга мутлақо сўз бермай қўйди…\nЎзбекистон Республикасида хизмат кўрсатган юрист\n(мақоланинг давоми яқин соатларда эълон қилинади)


АҚШга таҳдид солаётган "асосий террорчилик хавфи" маълум қилиндиHaqida.net\nҲаётимда биринчи марта ёзувчи бўлмаганимдан афсусландим\nСиз ҳам оилангизда кутубхона ташкил этганмисиз?\nЎзбек тўйи фотосурати 2017 йилнинг энг яхши суратлари қаторидан ўрин олди\nРоссияга 177 дона спорт кийим олиб киришга уринган фуқаро тўхтатиб қолинди\nНазарбоев янги муҳим қонунни имзолади\n35 йиллик танаффус. Саудияда яна кинотеатрлар очилади\nТугмача босилди. Путин Суриядан Россия қўшинларини олиб чиқиб кетишни буюрди\nЧемпионлик пойгаси декабрда тугади. АПЛда тур якунлари\nБир она ноумид бўлмасин, бир бола ҳаётдан баҳра олсин. Мусофирчиликда юрган она-болага ёрдам берайлик\nHome Dunyo АҚШга таҳдид солаётган “асосий террорчилик хавфи” маълум қилинди\nАҚШга таҳдид солаётган “асосий террорчилик хавфи” маълум қилинди\non: Dekabr 01, 2017 In: Dunyo, Mahalliy\nИШИД террорчилик гуруҳи бугунги кунда АҚШга таҳдид солаётган “асосий террорчилик хавфи” ҳисобланади. Бу ҳақда Федерал қидирувлар бюроси (ФҚБ) раҳбари Кристофер Рей АҚШ конгрессидаги чиқишида маълум қилди.\n“ФҚБ ИШИД ва АҚШдаги экстремистларни АҚШнинг хавфсизлигига таҳдид солувчи бош террорчилик хавфи деб ҳисоблайди”, деб айтган ФҚБ раҳбари.\nРейнинг тушунтиришича, ИШИД жангарилари ўз сафига янги аъзоларни жалб қилган ҳолда, ўзининг адоватга тўла қарашларини тарғиб қилади. У, шунингдек, террорчилик гуруҳининг янги аъзоларни ёллаши ҳақида сўзлаб берди. Рейнинг таъкидлашича, жангарилар янги аъзоларни интернет орқали ёллайдилар.\nРэй ФҚБ ИШИД сафига кирмоқчи бўлганларни, АҚШда улғайиб, унинг ҳудудида теракт амалга оширмоқчи бўлганларни аниқлаш билан шуғулланишини эслатиб ўтди.\n“Хорижий террорчилик ташкилотларидан ташқари, АҚШнинг ўзидаги экстремистик ҳаракатлар ҳам миллий хавфсизликка таҳдид солади”, деб қўшимча қилди Рей.\nФҚБ раҳбари “Ал-Қоида”дан таралаётган таҳдидга ҳам тўхталиб ўтди. Унинг фикрича, бу гуруҳ жангарилари Покистон ва Афғонистонда АҚШ ва унинг иттифоқдошларига қарши зўравонлик ҳаракатларини амалга оширишда давом этади.\nСуд-тергов жараёни мутлақ ислоҳ қилинсин – президент фармони\nТуркиядаги туғуруқхонада британиялик жуфтликнинг фарзанди “гаровда ушлаб турилди”\nQonuniy Chet-elda ishlash qanday bilasizmi? Bilib oling Kerakli malumotlar 144 views\n🔞JINSIY ALOQA INSON XOTIRASINI KUCHAYTIRADI! (KATTALAR KO’RSIN!!!) 124 views


Ушоқ уволи - Ishonch.uz\nБош саҳифа Жамият Ушоқ уволи\n«Ноннинг ушоғи ҳам нон» дейишади. Ушбу пурмаъно ҳикматнинг тарбиявий аҳамияти жуда катта. У улуғ неъмат бўлмиш нонни исроф қилмасликка, эъзозлашга ундайди.\nУлуғ мутафаккирлардан бири Абу Ҳафс Кабир Бухорий камбағалликка сабаб бўлувчи бир қанча омилларни баён қилиб ўтган экан. Масалан, нон ушоқларини оёқ остига ташлаш, юзни этак билан артиш, уйни супурмай қўйиш, остонада ўтириш, идиш-товоқни ювмаслик, қўлни покламай таом ейиш, тиш билан тирноқ олиш, ёши катталар ва оқсоқоллар олдидан кесиб ўтиш…\n– Ҳой бола, нонни босяпсан.\n– Бобо, бу нон эмас, ушоқ-ку.\n– Ҳеч қанча вақтинг кетмайди, териб олсанг-чи, … кўр қилади.\n– Эй, кетдим, кўзим оқиб тушсин…\n– Тавба де, нодон, тавба…\n– Демайман, демайман…\n… Қанча сувлар оқиб кетди. Бола эр йигит бўлиб, ҳарбийдан кейин қурувчилик қилди. Бир куни тепадан нимадир кўзига тушгандек бўлди. Биров чанг, биров темир қириндиси деди. Бормаган доктори, кўрсатмаган табиби қолмади. Кўз кундан-кун хиралашиб, қора тортаверди…\nЙигит нонни, аниқроғи, ушоқни увол тутганини тушунди, англади. Аммо энди пушаймонликдан фойда йўқ эди.\nНуроталик машҳур чорвадор Ғаффор Обидов жуда меҳнаткаш ва тадбиркор инсон. Шу боис, у кишига Ўзбекистон Республикасида хизмат кўрсатган чорвадор унвони берилган.\nИттифоқо, бир йили у киши билан Ғиждувонга бордик. Зиёрату тижоратлардан кейин сўлим таомхоналардан бирига кирдик… Дастурхонда уч бурда нон қолди. У киши дуодан кейин хотиржамгина уларни олиб, тоза рўмолчага ўраб, тўрвахалтасига жойлаштирди. Шерикларимиздан бирининг маъноли қарашини сездими ёки айтилмаган саволга жавоб дедими, кулимсирабгина изоҳга ўтди:\n– Ризқни қолдириб кетмаслик керак. Биздан кейин бу нон бўлакларини ҳеч ким емайди. Кимдир йиғиб, молига бериши мумкин. Худодан қўрқмагани эса ювиндига қўшиб тўкиб юборади. Ҳозиргина берилган ризқ-насибага шукр қилиб, мўл-кўллик сўраб, дастурхонга дуо қилдик. Амалда унинг аксини қилсак, қандай бўлади? Мен отамнинг насиҳатини олиб, эсимни таниганимдан буён нонни ҳам, ушоғини ҳам увол қилмайман. Балки Худо берган давлат, барака ҳам шу амалим туфайлидир…\nҲа, ноннинг ушоғи ҳам нон. Унинг уволи тутишини кўрганмиз, эшитганмиз. Бунга мисоллар кўп…Суюндиқ\nАввалги саҳифаПенсия тайинлашда қандай қулайликлар яратилди?\nКейинги мақолаПойтахтнинг бош зиёратгоҳи


Нойернинг агенти: «Бавария» билан шартномани узайтириш муаммо эмас, лекин...»\nДарвозабон Мануэль Нойернинг агенти Томас Крот мижозининг «Бавария»дан кетиши эҳтимолини истисно этмади.\n«Мануэль муваффақият қозониш ниятида. Менда шундай таассурот борки, АПЛнинг етакчи тўртта клуби билан орадаги фарқ анча катталашди, «Бавария»нинг ҳозирги таркиби эса Мануэль ўз олдига қўйган мақсадларига эришиши учун етарли даражада рақобатбардош эмас.\nУ ўз ниятларига «Бавария» билан эриша олишини тушунса, яна порлай бошлайди. У 2021 йилда фаолиятини якунламоқчи эмас. У ҳозир шундай вазиятдаки, келгусида ҳаммаси давом этиши борасида бир қарорга келиб олиши керак.\nШартномани узайтириш ва «Бавария»да ўйнашда давом этиш – албатта, тургап гап, бироқ бу ягона вариант эмас», – деди Крот «Süddeutsche Zeitung» газетасига берган интервьюсида.\nМаълумот учун, Нойер 2011 йилдан буён Мюнхен клубида ўйнаб келяпти. Ўтган мавсумда у клубининг барча мусобақалардаги 38та ўйинида майдонга тушиб, 18та баҳсда дарвозасини дахлсиз сақлаб қолди; жами 32та гол ўтказди.\nБавария Мануэль Нойер\n«Барселона» «Зальцбург» ҳужумчиси билан шартнома имзоламоқчи


йил 7 декабрь куни Тошкентдаги Инҳа университетида «Open Data Challenge-2018» танлови ғолиблари тақдирлаш маросими бўлиб ўтди. Бу ҳақда «Электрон ҳукумат» маркази матбуот хизмати хабар бермоқда. Тадбирга ...\n7 декабрь куни Тошкентдаги Инҳа университетида «Open Data Challenge-2018» (Хакатон) танловининг тақдирлаш маросими бўлиб ўтди. Тошкент ахборот технологиялари университети матбуот хизматининг ... қўлга киритишди. Фото: ТАТУ матбуот хизмати Эслатиб ўтамиз, «Open Data Challenge» танловида иштирокчилар очиқ маълумотлардан фойдаланиб, ...\n«Open Data Challenge 2018» (Хакатон) танлови ўтказилиши ҳақида хабар берган эдик. 2018 йилнинг 30 ноябрь куни танловнинг тантанали очилиш маросими ...\nанъанавий «Open Data Challenge» танлови эълон қилингани ҳақида хабар берган эдик. Танлов ташкилотчилари ҳар бир номинация бўйича батафсил маълумотларни ...\nйилнинг 30 ноябридан 2 декабрига қадар пойтахтимизда Open Data Challenge-2018 (Хакатон) — очиқ маълумотлардан фойдаланган ҳолда иловалар ишлаб чиқиш бўйича анъанавий танлов бўлиб ўтади. Бу ҳақда ... «Xabar» газетаси ва «ICT News», «InfoCOM.UZ» журналлари. Open Data Challenge танловида иштирокчилар очиқ маълумотлардан фойдаланиб, ...\nшаҳрида 2018 йилнинг 30 ноябрь — 2 декабрь кунлари «Open Data Challenge-2018» (Ҳакатон) — очиқ маълумотлар асосида иловалар ишлаб чиқиш бўйича анъанавий танлов бўлиб ўтади. Бу ҳақда «Электрон ҳукумат» ... эса ҳамкор ташкилотлар сифатида танловни қўллаб-қувватлайди. «Open Data Challenge» танловининг бошқа танловлардан фарқи шундаки, иштирокчи ...\nйилнинг 15 декабр куни Тошкент шаҳридаги ИНҲА университетида «Open Data Challenge 2017» танловининг ғолиб ва совриндорларини тақдирлаш маросими бўлиб ўтди. «Open Data Challenge 2017» хакатони 2017 йилнинг ... рағбатлантирувчи мукофотга сазовар бўлишди. Маълумот ўрнида: «Open Data Challenge» — бу очиқ ҳукумат маълумотларига асосланган маҳсулотларни ...


Қозоғистонда 11 яшар ўзбекистонлик бола оила боқувчисига айланди « Ўзбекистон Халқ Ҳаракати\nҚозоғистонда 11 яшар ўзбекистонлик бола оила боқувчисига айланди\n06 June 2013 - 16:41\nОстонада Ўзбекистондан келган кўп фарзандли оиланинг қора қозонини қайнатиш 11 яшар Муҳаммад Абдуллаевнинг елкасига тушади.\nКТК телеканалига асосланиб, CA-News сайтининг ёзишича, оила бошлиғи — отани миграция қонунчилигини бузганлиги учун қамоққа тиқишган. Шундан сўнг оила таъминоти 11 яшар ўғил Муҳаммадга ўтади. У ҳар куни пойтахт кўчаларида тарозида одамларнинг оғирлигини ўлчаб берар ва тушган пулга онасини ҳамда икки укаси ва бир нафар синглисини боқарди.\nУ ҳар куни шу юмуш билан машғул бўлар, қаҳратон совуқдагина кўчага чиқмаган, холос. Бола онаси чорасизликдан укаларини ва уни болалар уйига топшириб юборишидан қўрқиб, тинимсиз ишлашга мажбур бўлган. Ҳар куни у ўртача 500-1500 танга пул топган. Ўша пулга оила яшаган, кийинган, қора қозон қайнатишган.\nМуҳаммад онаси Нозгул Искандарованинг айтишича, “У жуда ақлли бола. Худо менга уни бергани учун шукр айтаман. У бошқаларга ўхшамайди, топган пулига ўзига ҳеч нарса харид қилмади, ҳар куни 8 да кўчага чиқиб кетарди, 6-7 да уйга қайтиб келарди. “Ўзингга бирон нарса олдингми? Овқатландингми?” деб сўрардим. “Йўқ, ойи, олмадим. Пул йиғишим керак, укамнинг оёқ кийими адо бўлаяпти”, деб айтарди.\nОилада ҳамма нарса ўз ўрнида бўлган кезлари Муҳаммад спорт билан шуғулланар, совринли ўринларни қўлга киритарди. Муаммоларнинг барчаси отанинг — Ўзбекистон фуқароси ўз ҳужжатларини пойтахтда йўқотиб қўйишидан бошланди. У Ватанига бориб, ҳужжат тўғрилашга йўл олганда, чегарачилар томонидан миграция қоидаларини бузганлиги учун ҳибсга олинади. Онаси Нозгул эса тўрт нафар фарзанди билан Қозоғистонда ҳеч вақосиз қолади. Муҳаммадни эса полиция вакиллари навбатдаги рейд пайтида тарози билан ушлаб олишади. Одатда бола меҳнатидан фойдалангани учун ота-онага маъмурий жавобгарликка тортилади. “Аммо бу гал қонун бўйича эмас, балки виждон амрига қараб иш тутилди”, деб хабар беради КТК.\nАстана шаҳри бола ҳуқуқларини ҳимоя қилиш департаменти директори Риста Жумабекованинг айтишича, қўлида тўрт нафар бола билан қолган аёлни жазолаб бўладими? Уни жазолаш эмас, оилага балки ёрдам бериш керак.\nТелеканал хабарига кўра, ота ўз ҳужжатларини тўғрилаб, қайтиб келибди. Қозоғистон фуқаролиги учун ҳужжат топширишни ният қилган. Иш изламоқда. Муҳаммад эса энди бемалол ўқиш ва спорт билан шуғулланиши мумкин, деб ёзади интернет сайти.


Олтин қуймалар сотувга чиқарилди — Review.uz\nОғирлиги 5, 10, 20 ва 50 грамм бўлган, 999,9 софликдаги олтиндан тайёрланган қуймалар махсус ҳимоя қадоқларида сотувга чиқарилади.\nАҳолининг инвестиция ва жамғариш имкониятларини кенгайтириш, шунингдек, қимматбаҳо металлар муомаласини ривожлантириш мақсадида жорий йилнинг 2 ноябридан бошлаб Ўзбекистон Республикаси Марказий банки ўлчовли олтин қуймаларни тижорат банклари орқали сотувга чиқарди.\nОғирлиги 5, 10, 20 ва 50 грамм бўлган, 999,9 софликдаги олтиндан тайёрланган қуймалар махсус ҳимоя қадоқларида сотув учун тақдим этилади. Олтин қуймаларнинг қадоғи сертификат вазифасини бажаради ва ўз серия рақамига эга бўлади.\n5 граммлик олтин нархи - 3 456 000 сўм;\n10 граммлик олтин нархи - 6 661 000 сўм;\n20 граммлик олтин нархи - 13 197 000 сўм;\n50 гарммлик олтин нархи 32 364 000 сўм.\nЎлчовли олтин қуймаларни сотиш нархлари кунлик янгиланади.\nОлтин қуймаларнинг сотиш ва қайтариб сотиб олиш нархлари олтиннинг жаҳон бозоридаги нархи ва Марказий банк томонидан белгиланган маржа ёки чегирма асосида шаклланади ва ҳар куни Марказий банкнинг веб-сайтида миллий валютада эълон қилиб борилади.\nМаълумот учун: Маржа ва чегирма миқдорлари ўлчовли қуймаларнинг муомалага чиқарилиши ва муомалада бўлиши билан боғлиқ операцион харажатларни ҳисобга олган ҳолда белгиланади.\nҚадоқлари бут олтин қуймалар сотув шохобчаларида тижорат банки томонидан ёмби эгасига тўловни дарҳол амалга ошириш орқали қайтариб сотиб олинади.\nҚадоғи бузилган ёки техник талабларга мос келмайдиган олтин қуймаларни қайтариб сотиб олиш уларни техник экпертизадан ўтказиш орқали амалга оширилади ва экспертиза ўтказилгандан сўнг тўлов тўлаб берилади.\nҚадоғи бут ҳолатдаги олтин қуймаларни Ўзбекистон Республикаси ҳудудидан ташқарига олиб чиқишга рухсат берилади.\nОлтин қуймаларнинг намуналари, нархлари ва сотиб олиш шохобчалари каби маълумотлар билан Марказий банкнинг веб-сайти орқали танишишингиз мумкин.\n9 ой учун тўлов балансининг жорий операциялар ҳисоби дефицити 5,3 млрд долларни ташкил қилди - Марказий банк\nМарказий банк омонатларнинг максимал ставкалари бўйича маълумот берди\nЎзбекистоннинг умумий ташқи қарзи илк марта 35 млрд доллардан ошди\n2021 йилда банклар орқали 29,8 млрд доллар нақд пул айланган\nМонополияга қарши курашишда амалга оширилаётган ислоҳотлар мазмуни


Ҳақиқат ва адолатни букиш мумкину, ҳеч қачон маҳв этиб бўлмайди. У, албатта, қуёш сингари булутлар бағрини ёриб чиқаверади. Раҳимжон Каримовнинг пок номи ва шаъни 1989 йили оқлангани шундан далолатдир.\nҚаранг, истиқлол фидойисининг фарзандлари қийинчиликлар билан бўлса-да, ҳаётдан ўзларининг муносиб ўринларини топишди. Катта ўғил Абдусаттор Раҳимов 1941-1945 йиллар Иккинчи жаҳон уруши жанггоҳларидаги мислсиз жасоратлари учун "Совет Иттифоқи Қаҳрамони" деган юксак ва шарафли унвонга эришди. Урушдан кейин яна кўп йиллар Наманганда кинотеатрлар ишини муваффақиятли юритди.\nКичик ўғил Азимжон Раҳимов эса, Тошкент давлат университетининг филология факультетида ўқиди. Университетни тамомлаб, 1957-1961 йилларда вилоят ва шаҳар ёшлар ташкилотларида масъул лавозимларда ишлади. 1962 йилнинг февралидан умрининг охирига қадар Фарғона Давлат педагогика институти (ҳозирги университет) да илмий-педагогик фаолият олиб борди. Филология фанлари доктори мақомига эришди. Адабиётшуносликка бағишланган 8 та китоби "Ўзбекистон", "Фан" ва "Фарғона" нашриётларида чоп этилди.\nОтадан беш ёшлигида етим қолган Раҳимахон Раҳимованинг Солижон ўғли бир жиҳатдан олим тоғаси Азимжон Раҳимовга тортди, десак асло хато эмас. У тиббиёт соҳасини танлагани учун шу йўналишда илмий изланишлар қилишни ҳали ўқувчилик пайтидаёқ орзулаган бўлса ҳам ажаб эмас.\nСолижон аввал шаҳардаги 15-мактабда, кейин 40-мактабда таълим-тарбия олди. Врач бўлиши учун ғоят керакли фан - кимёни чуқур ўзлаштиришга интилди. Устози Шокиржон Азизов ундаги қобилият ва ўткир зеҳнни янада ўстириш учун зарур кўмагини аямади, шаҳар олимпиадасига тайёрлади. Шогирди устоз ишончини оқлади. Биринчи ўринни эгаллади. Сўнгра вилоят олимпиадасида тенгдошлари ўртасида энг юқори кўрсаткични қўлга киритди. Диққатга сазовори Солижон бошқа аълочилардан фарқли равишда барча фанларни фақат "5" баҳога ўзлаштирмасдан қўймади. Натижада мактаб сабоғини "Олтин медаль" билан якунлади.\nЭнди орзулари ушалиши учун Андижонга йўл олди. Биттагина фандан имтиҳон топшириб, талабалар сафига қабул қилинди. Тўғри, дастлабки йили анча машаққатли кечди. Баъзи фанлардан пастроқ баҳо олгани учун кўнгли тўлмади. Бироқ устозлари барини маҳкам тутиб, улар сабоғини қунт билан тинглаб, машғулотлардаги мавзуларни тез, қисқа ва тушунарли ҳолатда конспектлаштириб боришнинг ҳадисини олиб, дарсдан ташқари пайтларини доимо кутубхона ва ўқув залида ўтказиш билан илғор талабага айланишга улгурди. Кечалари китобларга мукка тушиб, тиббиёт терминларининг мазмун-моҳиятини тобора теранроқ англаб етишдан эринмади. Аксинча, тиббиёт фани бўйича илмий-тадқиқотни бошлаш иштиёқи уни сира-сира тинч қўймасди. Шунинг учун институтнинг илмий-текширув лабораториясидан ҳам қадамини узмасди. Олийгоҳ талабалари илмий жамиятининг фаол аъзоси сифатидаям кўпчиликка танилди. Ҳатто "Лагохилус ўсимлигининг қонни ивиштиришига таъсири" мавзусида илмий-тадқиқот олиб борди.\nИнститутнинг профессор ва доцентлари раҳбарлигида ўз изланишларида қувончли самараларга эришди. Бунда Неъматжон Мамасолиев ва Тўлқин Иноқов сингари тиббиёт фани заҳматкашларининг кўмаги, йўл-йўриқлари айниқса катта бўлди. Солижон устозларининг юксак эътирофларига сазоворлангани туфайли олийгоҳни тамомлаш чоғида янги орзулар оғушида эди. Олий маълумотли врач келгусида тиббиётчи олимлар сафига қўшилишни кўнглига тугиб қўйганди.\nУ 1994 йили институтдаги етти йиллик сабоғини имтиёзли, яъни қизил диплом билан тугаллади. Наманган вилоят кардиология марказида интернатурани ўтади. Бу ерга келиб қолиши тасодифий ҳол эмасди, албатта. Институтнинг 3-босқичида ўқиётган кезлари таътил вақтида кардиологликка қизиқиб, шунингдек инфарктни бошдан кечирган дадасини даволаган врачларга қаттиқ ихлос қўйиб, шу муассасага амалиётга келганди. Айниқса, Ҳусан Ҳожиевич Мубораков ота қадрдони бўлгани учун уни сира бегонасиратмади. Шу боис юрак ҳасталикларини даволовчи Наманганнинг энг нуфузли шифохонаси жамоасига сингиб кетиши осон кечди. Уни марказда доимий ишлаш учун олиб қолишгани айни муддао бўлди.\nЎз ўрнини ўз вақтида топган кадрнинг камолот бобида омади келди. Солижон Мўминов тимсолида шундай ҳолни яққол кўришимиз мумкин. У 1995-1999 йилларда марказнинг реанимация бўлимида врач- кардиоревматолог вазифасини бажарди. 1999-2008 йилларда кардиология бўлимида врач-кардиолог сифатида роса ўн йил давомида хизмат қилди. 2008-2010 йиллари эса юрак аритмия бўлими мудирлиги вазифасини сидқидилдан адо этди. 2010 йили бош шифокорликка лойиқ кўрилди. Ёш врачнинг зиммасига катта масъулият бежиз юкланмаган эди. Чунки, у бунга ҳар жиҳатдан муносиб эди-да. Гапимизга янада ойдинлик киритиш учун қуйидаги маълумотларни келтирамиз.\nСолижон Мўминов 2001-2004 йиллар давомида Россия тиббиёт фанлари академиясига қарашли Москва шаҳридаги Бакулев номли юрак қон томир жарроҳлик илмий марказида бир неча бор малака оширган. Жаҳонга таниқли академик Лео Антонович Бакерия қўлида ўқиди. 2001-2007 йиллар давомида Тошкент педиатрия тиббиёт институти изланувчиси бўлиб, "Гипертония касаллиги билан беморларда гелиометеотроп омиллар таъсирининг клиник патогенетик характеристикаси" мавзуидаги номзодлик иши устида қунт билан ишлади. Институтнинг кафедра мудири, профессор Шуҳрат Маликович Раҳимов раҳбарлигида, Тошкент врачлар малакасини ошириш институти кафедра мудири, тиббиёт фанлари доктори Гавҳар Миракбаровна Тўлабоеванинг илмий маслаҳатчилигида олиб борган тадқиқотларини муваффақиятли якунлади. Мавзу юзасидан 5 та мақола, 8 та тезис, 2 та илмий ахборотларини тўплам ва журналларда чоп эттирди. 2007 йили Республика ихтисослаштирилган кардиология марказида диссертациясини ёқлади. Тиббиёт фанлари номзоди деган илмий даража эгаси бўлди.\nОлим-шифокор юрак аритмияси бўлими мудирлиги чоғидаги икки йиллик фаолияти давомида барча кўрсаткичларни кўтариш учун бор билим ва касб маҳоратини сидқидилдан сарфлади. Бошқача айтганда, 30 ўринли бўлимда 4 нафар врач ва 10 нафар ҳамширанинг фаолияти кечаю кундуз даволаш ишларининг самарадорлигига йўналтирилди. Бунинг учун, аввало, уларнинг билим ва малакасини оширишга алоҳида эътибор қаратилди. Солижон Мўминов одатига кўра ҳамиша режали иш ташкиллади. Бўлимда ҳар куни эрталаб жамоа ўртасида янги илмий мақолалар, интернетдан олинган сўнгги ахборотлар бўйича қисқа муддатли ўқувни уюштирди. Натижада бўлимда даволаш ишлари тобора яхшиланди. Чунончи, 2009 йил мобайнида жами 984 нафар бемор даволаниб, ўрин кунлар режаси 101 фоизга бажарилди. Ўртача ётиш 9,2 кунга туширилди. Беморлардан мутлақо эътирозлар эшитилмади, уларнинг мунтазам шифокорлар хизматидан розилиги тўла таъминланди.\nСолижон Мўминовда ҳалоллик хислати ҳамиша фаолликка уйғундир. Беморларни даволашда врач учун самимийлик ва меҳрибонлик нақадар зарур эканини сира-сира унутмайди. Буни марказга раҳбар бўлгач, барча жамоа аъзоларидан қатъий талаб этганининг боиси ҳам ана шунда. Ўзбекистонда ўтказилган тиббиётга дахлдор илмий-амалий конференцияларнинг доимий иштирокчиси бўлиш билангина кифояланмади. Кардиология ривожига доир илмий маърузалари ва жўяли таклифлари билан нуфузли минбарларга чиқди. Халқаро анжуманларда ҳам фаол қатнашди. 2010-2012 йилларда Россия Федерациясининг халқаро илмий конгрессларига борди. 2011 йилда Словенияда ўтказилган Европа кардиологларининг илмий-амалий анжуманида Ўзбекистон вакиллари билан иштирок этди. 2012 йили Қозоғистоннинг Остона шаҳрида Европа кардиология жамияти томонидан ўтказилган ўқишда малакасини янада мукаммаллаштирди.\nШуни алоҳида таъкидлаш жоизки, у Наманган вилоят кардиология маркази бош врачи ва вилоят бош кардиологи сифатида фаолияти жараёнида аҳолига кардиологик хизмат кўрсатиш бўйича бир қанча ижобий ўзгаришларнинг ташкилотчиси ва ташаббускорига айлана олди. Жумладан, аҳоли орасида юрак қон томир хасталиклари билан касалланишни барвақт аниқлаш ва унинг олдини олиш, беморларнинг диспансер назоратини кучайтириш, уларни даволаш-диагностика стандартлари бўйича соғломлаштириш ишлари яхши йўлга қўйилди.\nРеспублика ихтисослаштирилган кардиология маркази билан ҳамкорлик янада мустаҳкамланди. Марказ томонидан вилоятнинг ҳар бир туманига юқори малакали врачлар бириктирилди. Улар туманларга, чекка ҳудудлардаги қишлоқ врачлик пунктларига юборилди. Жойларда кардиологлар томонидан услубий ёрдамлар кўрсатилди.\nШифохонада кардиохирургия бўлими 2011 йилнинг ноябридан фаолият кўрсата бошлади. Бу ерда юракнинг туғма ва орттирилган нуқсонларига жарроҳлик йўли билан ёрдам кўрсатилиб, беморларни нормал ҳаётга қайтаришга эришиб борилди. Марказнинг хизмат доираси бутун водийга ёйилди. Ҳатто Самарқанд вилоятидан ҳам бир неча беморлар келишиб, даволаниб кетишди.\nИлгари шифохонада илмий изланишларга унчалик аҳамият берилмаган бўлсада, Солижон Мўминов бош шифокорликка тайинлангач, врачларнинг илмий салоҳиятини юксалтириб бориш масаласига алоҳида эътибор қаратилди. Агар 2010 йилгача марказда атиги ягона фан номзоди хизмат кўрсатган бўлса, 2012 йилга келиб 1 та фан докторию, 3 та фан номзоди иш олиб боргани фикримизнинг яққол далилидир.\nНатижаси эса кўзга ташланди: беморларнинг юрак қон томир касалликларидан ногирон бўлиб қолиши, инфарктга чалинишлари, энг муҳими ўлим ҳолатлари сезиларли камайтирилди.\nБозор иқтисодиёти тамойиллари талабларидан келиб чиқиб, амалга оширилаётган ислоҳотларнинг иқтисодий самаралари ҳам бу марказда чакки эмас, дейишга бемалол ҳақлимиз. Ахир жамоа 2010 йилдаги кредитор қарздорлик ҳолатидан кўп ўтмай қутулди. 2012 йилга келиб, пуллик хизматлардан топилган маблағлар эвазига марказнинг моддий-техника базаси бойитилди. Янги-янги жиҳозлар, тиббий аппаратлар, асбоб-ускуналар ўрнатилди. Буларнинг ҳаммаси беморларга замон талаблари даражасида кардиологик хизмат кўрсатиш имкониятларини яратди.\nтаниқли кардиолог, меҳнат фахрийси\n- Шифокор учун барча беморларни соғайтириш бирдай муҳиму, лекин баъзи инсонлар ўз нажоткорини соғайгач ҳам унутишмайди, қадрдонлик ришталарини узишмайди. Ихлослари баландлигидан тез-тез кўришиб, куч-қувват олишга одатланганлариям кам бўлса-да, барибир учраб туради. Шаҳарнинг Ғишткўприк маҳалласида яшовчи Абдужалил ака Мўминов наинки менинг беморим, балки акамдек яқин дўсту биродарим эдилар. Бундан қарийб эллик йиллар муқаддам танишганмиз. Жуда барвақт инфарктни бошдан ўтказган беморим умидсизликни асло ёқтирмасдилар. Янаям яхши фазилатлари дўхтир нима деса, шунга одатланишнинг уддасидан чиқардилар. Балки серфарзандликлари учун болаларига беқиёс меҳрлари устуворлигидан, оилада узоқ йиллар бош-қош бўлиб юриш нияти кучлилигидан бунга қодирлик қувватини ўзларида топиб яшагандирлар. Ахир хавфли юрак хасталиги-инфарктдан кейин ҳам қирқ йилдан зиёд соғлом умр кечирдилар. Юраклари қайта панд бермади-ю, 77 ёшларида жигар циррози туфайли ҳаётдан кўз юмдилар.\n-Ҳусанхон ука, Аллоҳимнинг Сиздек инсон билан касаллигим туфайли учраштиргани бежиз эмасга ўхшайди - деб қолдилар бир куни ҳолларидан хабар олгани ёнларига борганимда чой устидаги суҳбатимиз чоғи. -Шу кенжа ўғлим Солижонни шогирд қилиб бераман, дўхтирликка ўргатасиз, хўпми?\n-Ўзи хоҳласа, гап йўқ, лекин битта шарти бор - мактабда аъло ўқисин, -дедим тиббиёт институти талабининг юқори эканини назарда тутиб.\n- Бу ёғидан кўнглим тўқ, болам жуда тиришқоқ, фақат бешга ўқияпти. Секин кўнглига қўл солсам, онаси иккимиз тез-тез оғриб турганимизни кўрганиданми дўхтирликка ҳаваси бор экан-а.\n- Унда жуда соз.\n-Қани, дуога қўл очайлик! - дедилар ҳудди ҳозирдан ниятнинг ижобатини қатъийлаштириш учун. - Бизнинг Солижонимизам сиз каби оқ халати ҳамиша ўзига ярашадиган, беморлари чин дилдан ихлос билан қарашадиган сизга ўхшаган дўхтир бўлсин!\n"Яхши ният - ярим мол" иборасида илоҳий ҳақиқат бордай. Қарангга, ўшанда бизнинг дуомизга фаришталаргача "омин" деган экан-а. Йиллар ўтиб, мактаб ўқувчиси АДМИ талабасига айланди. Кейинроқ Наманганга келса, албатта, кардиология марказимиз остонасини ҳатламасдан қайтмасди. Таътил пайтлари ёнимизда туриб, олган билимларини амалиётда синаб кўриб, беморларни даволашиб кўзи пишиб борди. Кардиологликка ихтисослашди.\nУ доим оғир касаллар ётса, навбатчиликда қолиш машаққатидан чўчимади. Тунларни беморлар ёнида бедор ўтказди. Буни кўриб, беҳад қувонардим. Касбига ишқи бошқача эди, ҳаракати, гап - сўзлари маъқулу манзур эди.\nБугун у вилоят тиббиётчиларига раҳбарлик даражасига кўтарилган бўлса-да, устозларига нисбатан ёқимли муомаласини заррача ўзгартирмади. Қачон, қаерда иззат-эҳтиромли анжуман уюштирилса, бизларни биринчи бўлиб таклиф этади, давраларнинг тўрига ўтқазишдан завқ-шавқ туяди. Самимийлик ва меҳрибонлик хислати ортидан устозлар дуосига мушаррафланади.\nтаниқли кардиолог, меҳнат фахрийси:\n- Мен вилоят кардиология марказига ишга борганимда Солижон Мўминов шу ерда интернатурани ўтагач, кардиореаниматолог вазифасида фаолиятини давом эттираётган экан. Мирзадавлат Эгамбердиев бўлим мудири эди. У тартиб-интизомни ўрнига қўядиган инсонлардан бўлгани учун Солижон бу борадаям устозидан анча нарсани ўрганди. Мен 1988-2003 йилларда марказга раҳбарлик қилганимда кўпроқ шу ёш ва чаққон йигитга таяндим. Чунки, меҳнатсеварлиги, уддабуронлиги ҳар вақт сезилиб турарди. Нимани айтсанг, дарров миясига қуйиб оларди. қанақа зарур иш чиқса, Солижонга буюрардим. Ахир қойиллатиб бажаришига ишонардим, у менда хотиржамлик уйғотарди.\nБеморларнинг соғайиши учун масъулиятни, жавобгарликни чуқур ҳис этади. Ҳеч кимнинг қўлига қарамайди, аксинча кўнглига қарайди. Ўзгалар соғлиги учун ўзининг саломатлигини ўйламайди.\nОлти йил бирга ишлаб Тошкент, Самарқанд ва бошқа шаҳарлардаги илмий-амалий анжуманларда, семинарларда юрганмиз. Унинг "Тико"си бор эди. Қаёққа бошласам, "йўқ" демасди. Ғизиллатиб олиб борарди, олиб келарди. Беминнат ёрдамчим сифатида меҳр қўйгандим. Баҳиллигини, ғайирлигини, ёмонлигини ҳеч қачон эшитмаганман, билмаганман. Фақат ва фақат яхши фазилатлар эгаси сифатида ҳайратимни, ҳурматимни қозонган. У мабодо гапингиз нотўғрилигини билиб турсаям, сира бўлмайди, дилингизни оғритмайди. Ўзи қийналсаям бошқаларни қийнамайди. Қирқ йил ишлаб, нафақага чиқдиму, унга ўхшаган шогирдни қайта учратмадим. Ҳануз вақт топди дегунча телефонда боғланиб туради.\n- Салом, яхшимисиз? Зерикиб қолмаяпсизми? Ишлайман десангиз хоҳлаган жойда ишланг, - дея рағбат билдиради ҳам. Байрам айёмларида йўқлайди, телефонда бўлсаям, албатта, табриклайди.\nДадасини аввалдан танирдим. Бир марта даволаганман ҳам. Ажойиб дилкаш инсон эди-я. "Турсунпўлат билан алоқани узмай юргин, яхши одамга ўхшайди", - деб кетганми, яна билмадим.\nШогирдимдан беҳад фахрланаман, доимо омадлар тилаганим тилаган. Илмий салоҳиятиям, ҳаракатиям, одамларга муносабатиям чинакамига ибратга арзийди.\nАкромжон КАРИМОВ -\n"Кармед" хусусий шифохонасининг олий тоифали врач-кардиологи:\n- 1998-2007 йиллари вилоят кардиология марказида бўлим мудирлиги вазифасини бажардим. Солижон хушфеъл ва ҳаракатчан йигит. Каттага ҳурматли, кичикка иззатли. Манманлиги йўқ. Ҳозир ҳам ўша Солижон, кўрсам ҳам, кўрмасам ҳам шунга ишончим комил. Инсоний фазилат бир шаклландими, умримизга татийди. Ундан ҳеч қачон воз кечолмаймиз, ёнига янаям яхшилари қўшилса, қўшиладики, заррача камаймайди.\nУ раҳмдиллиги билан беморлар қалбини забт этишни доимий бурчи деб биларди. Кўз ўнгимда касалларнинг ишончини қозониб, даволаш самарадорлигига осон эришишнинг устасига айланиб борди. Буни қарангки, кўп ҳолларда менинг ўзимдан, яъни устози ва бўлим мудиридан Солижонни сўраб туришарди, уни излашарди. Мен ҳам шогирдим беморлар ихлосига кираётганидан, обрўга эга бўлаётганлигидан ичимда севинардим. "Яхши шогирд устозидан ўзиб кетади" деган гапнинг нақадар тўғри эканига иқрорлигим ошарди.\nСолижон бетиним изланди, ўрганди. Москвадаги Бакулев номли юрак қон томир жарроҳлик марказига 2002 йили мен бориб, малака оширгандим, кейинги йили эса шогирдим ҳам шуни хоҳлади. Яна номзодлик диссертацияси ёзишга астойдил киришиб кетди. Даволаш билан билимни уйғунлаштириб, қисқа муддатда олим-врач мақомига муносиблик касб этди. Энди эса ВССБ бошлиғи. Бундан устоз сифатида ҳар қанча фахрлансак арзийди.


30.07.20 09:13\tmsk\nНурмат Отабеков . Uzreport TV видеосидан кадр\nЎзбекистоннинг бош санитария инспектори Нурмат Отабеков COVID-19 инфекцияси ташхиси билан касалхонага жойлаштирилган. Бу ҳақда унинг ўзи Daryo.uz сайтига айтиб берди.\n«Менга коронавирус ташхисини қўйдилар. Ҳозир даволанмоқдаман», — деди Вазирлар Маҳкамаси ҳузуридаги Санитария-эпидемиологик назорат давлат инспекцияси бошлиғи Нурмат Отабеков.\nНурмат Отабеков Kun.uzга берган интервьюсида касалликнинг жиддий аломатлари йўқлигини ва шифохонада даволанаётганини маълум қилди. У соғайиб кетганидан кейин брифингларда албатта иштирок этишини айтди.\nОтабеков Ўзбекистонда коронавирус масалаларига бағишланган брифингларда мунтазам қатнашиб туради, сўнгги бор у 27 июлда иштирок этганди. Ўшанда у ўзбекистонликларни карантин қоидаларини бузаётганлари ва дезинфекцияни писанд қилмаётганлари учун танқид қилган эди. Отабеков карантин чекловларининг киритилишини ёқлаб чиққан, унга кўра, бу чекловлар касалланиш даражасини пасайтириш ва ўлим ҳолатларини камайтиришга ёрдам беради. Шу билан бирга, у аҳолида коронавирусга нисбатан «жамоатчилик иммунитети» шакллана бошланаётганини таъкидлаб келган эди.\nОтабеков июнь ойида ўз фаолиятини қайта бошлаган корхона ва ташкилотлар ўз ҳудудида COVID-19 инфекцияси билан касалланиб қолган одамларни даволаш учун пул тўлаш мажбуриятини юклаш тўғрисидаги қарорини маъқуллаган эди. У шу йўл билан тадбиркорларни хавфсизлик қоидаларига риоя қилиш учун масъулиятни ҳис этишга ўргатиш мумкин, деб атаган эди.


UzNews - Ўзбекистон қамоқхоналарида 2 минг нафардан зиёд диний ва сиёсий маҳбус жазо ўтамоқда — АҚШ комиссияси ҳисоботи\nЎзбекистон қамоқхоналарида 2 минг нафардан зиёд диний ва сиёсий маҳбус жазо ўтамоқда — АҚШ комиссияси ҳисоботи\nАҚШнинг Халқаро диний эркинлик бўйича комиссияси ҳисобот чоп этди. Унга кўра, мамлакат мазкур маҳбусларни сақлаш бўйича дунёда энг юқори кўрсаткичга эга.\nАҚШнинг Халқаро диний эркинлик бўйича комиссияси (USCIRF)нинг берган ҳисоботига кўра, Ўзбекистонда 2016 йил охиридан минглаб маҳбуслар озод қилинганига қарамай, 2000 дан ортиқ диний ва сиёсий маҳбуслар қамоқда қолмоқда. Уларнинг 1176 нафари махсус колонияларда, 1000 нафари манзил-колонияда сақланмоқда.\nМаълумотга кўра, уларнинг умумий сони 2176 кишини ташкил этади. Бу мамлакатдаги маҳбусларнинг 10 фоизга яқинини ташкил қилади. Шунингдек, 2020 йил охирида 43 та қамоқхонада 22 867 нафар маҳбус бўлган.\nТадқиқот ҳукумат маълумотлари, расмийлар, яқинда қамоқдан озод қилинган маҳбуслар, ҳуқуқ ҳимоячилари ва айни пайтдаги маҳбусларнинг қариндошлари билан суҳбатлар ҳамда суд ҳужжатлари асосида тузилган.\nҚайд этилишича, кўп сондаги диний маҳбуслар фақат тақиқланган диний гуруҳларга аъзоликда айбланиб, зўравонликларга алоқадорлиги исботланмаган ҳолда ҳукм қилинган.\n“Жиноят кодексининг 221-моддаси (жазони ижро этиш муассасаси маъмуриятининг қонуний талабларини бажармаслик) бекор қилинганига қарамасдан, Ўзбекистонда диний ва сиёсий маҳбусларнинг катта қисми қамоқдалик вақтларида янги айбловлар билан ҳукм қайта кўриб чиқилгани сабабли ҳали ҳам ҳибсда сақланмоқдалар. Ҳукмнинг такроран чиқарилиши адолатли судлов стандартларининг бузилиши билан содир бўлмоқда”, - дейилади ҳисоботда.\nМаълумотга кўра, Ўзбекистон ҳукумати ушбу диний маҳкумлар учун чиқарилган қайта ҳукмлар тўғрисидаги аниқ маълумотларни тақдим этмаган. Бироқ, ҳисоботга кўра, қайта ҳукм ўқилганларнинг аксарияти ЖКнинг 159, 216, 244- ва бошқа экстремизга оид моддалари бўйича қамалганлардир. Комиссия маълумотларига кўра, бундай маҳкумлар учун янги қамоқ муддатлари 6 йилдан 18 йилгачани ташкил этади.\nКомиссиянинг фикрича, ҳукумат имкон қадар тезроқ қамоқдалик вақтида 221-модда бўйича муддати узайтирилган ёки қайта ҳукм ўқилиши билан боғлиқ ҳар бир маҳкум ишини мақсадли тартибда ўрганиб чиқиши лозим.\nҲисоботда жами 81 маҳкумнинг исмлари келтирилган, улар Тохир Жуманов, Миразиз Мирзаҳмедов, Равшан Каримов, Жамшидбек Отабеков, Шамсиддин Гиёсов, Рустам Турназиев, Номоз Нормуродов, Шуҳрат Усманов ва бошқалар бор.\nАлоҳида қайд этилишича, маҳбус Аваз Тўхтахўжаев 1999 йилда биринчи марта судланганидан бери қамоқ муддати беш марта узайтирилган.


Ажратилган бўлакли гаплар – КУН УЗ\nГлавная / Маданият / Ажратилган бўлакли гаплар\nanvarj63 21.01.2019\tМаданият Comments Off on Ажратилган бўлакли гаплар 15 Показы\nТопшириқлар: Қуйидаги гапларни қиёсланг. Улар ўзаро нимаси билан фарқ- ланишини айтинг.\nШоир ва драматург Уйгун 1905 йилда Марки шаҳрида тугилган.\nУйгун, шоир ва драматург, 1905 йилда Марки шаҳрида тугилган.\nЮқорида берилган иккала гапда ҳам Уйгун – эга, шоир ва драматург – Уйгун нинг изоҳловчиси; Марки шаҳрида – ўрин ҳоли.\nИккинчи гапда шоир ва драматург сўзлари Уйгун сўзидан кейин келиб, ажратилган бўлак вазифасида қўлланяпти.\nАжратилган бўлак ўзидан олдин келган бўлакни изоҳ- лаб, таъкидлаб, бўрттириб ифодалайди ва ҳар икки томони- дан вергул ёки тире билан ажратилади. Мисолларга диққат қилинг:\nМен, Соҳиба Умарова, 11-синфда ўқийман.\nЭсенхоннинг суянган тоги-тугишганлари бор эди. («М.»)\nБу гапларда эгалар ажратилган.\nЕки: Янги котиба дарров ишни бошлаб юборди – ҳуж- жатларни тартибга солди. Бу гапда кесим ажратилган.\nЭслатма: Ажратилган кесимни уюшиқ кесимлардан фарқлаш керак.\nБарча гап бўлаклари ажратилади.\nДоктор беморнинг, Наргизанинг, ҳароратини ўлчаб, бошини чайқади. /Қаратқич-аниқловчи ажратилган/\nДунёда юртлар куп – сулим, улугвор. /Сифатловчи – аниқловчи ажратилган/\nРустам акаси билан, моҳир қурувчи Довуд билан, фахрланарди. /Тўлдирувчи ажратилган/\nҚуёш шарқдан, кўкимтир тоглар орасидан, мўралаши билан қишлок, яна ҳам яшнаб кетарди. (О.Акрамхўжаев) /Ўрин ҳоли ажратилган/\nЭслатма: Ҳолнинг ҳамма турлари ҳам ажратилиб келиши мумкин.\nмашқ. Ўқинг. Берилган гаплардаги ажратилган бӯлакларни аниқ- ланг. Қандай бӯлаклар ажратилганини изохданг. Ажратилган бўлаклардаги оҳанг ва тартибга диққат қилинг.\nБолалик орзулари ӯттиз кунлик ой нури каби унга хиё- нат қилди – зулмат қаърига сингиб кетди. (Т.М.) Инсон қиладиган ишларнинг энг ёмони – риёкорлик, яъни иккиюзла- мачиликдир. (М.) 3. Булутлар билан олишиб чарчаган қуёш уфққа умидсиз бош қўйди – кўздан ғойиб бӯлди. 4. Ӯша отга мана бу боланинг, Худойбердининг, ишқи тушиб қолган экан. (М. И.) 5. Ўрта бўй, оппоққина, қирқ ёшлардаги дӯмбоқ аёл – Ёрқинойнинг онаси Гулжон опа – Анварни илиқ кутиб олди. (О.Ё.) 6. Сидиқжон Ўрмонжонни товушидан – сӯзларидан таниди. (А.Қ.) 7. Чорраҳанинг – катта майдоннинг атрофида сон-саноқсиз одамлар кўп. (А.Қ.) 8. Домланинг, Обид Юнусо- вичнинг, яхши насиҳатларини эшитиб ӯтириб, бир воқеа эсим- га тушиб кетди. (О.Ё.) 9. Ҳар қайсимиз ўз ӯйимиз билан банд эдик, аммо хаммамиз бир одамни – онамни ўйлардик. (Ў.Ҳ.)\nӮн саккиз ёшимда, қутлуғ кунимда,\nОнам хадя этди қилич ва калам. (Б. Б.)\nҒала-ғовур шаҳарда Уларга ором қайда.\nУлар мазза қилмокда\nӮрмонда – тип-тинч жойда. (Ҳ.Раҳмат)\nмашк. Остига чизилган сӯзлардан кейин ажратилган бўлаклар қўшиб ёзинг. Қандай бўлак ажратилганини изохлаб беринг.\nАкам … Ўш давлат университетида ӯқийди. 2. Узокда … қизил сур булутлар йиғила бошлади. (Ч.А.) Сотиболди кушнисини… чақирди (А.Қ.) 4. Шуҳрат Толиб аканинг… гапларидан уялиб кетди. Узокдан … карнай-сурнай овозлари\nэшитиларди. 5. Бола авария бўлган жойга якинлашмади………….. 6.\nКишда… кашта, дуппи тикишда онасига ёрдамлашарди.\nмашқ. Ӯқинг. Ажратилган ҳолларни топиб, ҳолнинг қайси тури ажратилганини изохлаб беринг.\nСупадан жуда нарида, марвартак тутлар салқинида, оломон хўмрайиб қараб турар эди. (М.И.) Аллақаёкдан, узокдан, онанинг мулойим овози келди. 3. Дельфин ҳар куни 40\nёки кунора бир вақтда – чошгохда келадиган бўлди. (Қ.М.) 4. Қурбон отасупага, сада остига, жой қилди. 5. Бошқа бир\nжойда – ҳовлининг ичида аллакимнинг тажангланиб қийқир- гани эшитилар эди. (М.И.) 6. Қишлокдан бир қир нарида – беҳисоб қизғалдоқлар далани қизартириб, хиёл чайқалиб турган жойда – Ҳулкар ўт ўрарди. (П.Қ.)1. Дадам шу атрофдан – қишлоқнинг чиқаверишидан дўкон қидирди. (А.Ҳ.)\nмашқ. Кўчиринг. Ажратилган бўлакли гапларда тиниш белгила- рининг қўлланилишига диққат қилинг.\nНаврўз байрами йилнинг энг гўзал фаслида – табиат қиш кийимини ечиб, олам гулга бурканган, қир-адирлар, боғ- бўстонлар кўм-кўк баҳор либосини кийган пайтда келади. 2. Бобур ўзининг оромгоҳи қилиб қўл остидаги бепоён юртлардан энг хушҳаво, табиати гўзал жойни – Қобулни танлагани бежиз эмас. 3. Ҳумоюн ўн беш ёшга кирганда унинг китоб жавонида отасининг яна бир асари – аруз илмига бағишланган «Мухтасар» пайдо бўлди. (П.Қ.) Ўша биз суянган тоғимиз, ишонган боғимиз – ўрда хавф-хатар остида қолди. (Т.Қ.) 5. «Ўтган кунлар» асари икки ёшнинг пок севгиси – ҳижрону азоблари, қувончу шодликлари асосига қурилгани учун ҳам хар бир қалбга сирдош бўлгудек қадрга эга. (Журн.) 6. Бундан тўққиз йил муқаддам уни мамлакатнинг улкан шаҳарларидан бири – Ўтрорга ҳоким этган эдилар. (Мирм.)\nмашқ. Ўқинг. Гуруҳларга бўлиниб, 1-гуруҳ эга ажратилган, 2-гурух тўлдирувчи ажратилган, 3-гуруҳ ҳол ажратилган гапларни кўчиринг ва синтактик тахлил қилинг.\nБола ўзининг бояги сўзини – отасининг ижодидан ибрат олишга хаваси зўрлигини ҳозир чиндан исбот қилмокда эди. (П.Қ.) Эртаси кечқурун, соат еттиларда, ота-бола етакла- шиб кириб келишди. 3. Ўша куни мен ўз бахтимни – сизни уч- ратдим. 4. Бир куни уйига маҳалланинг обрўли одами – кимсан домком меҳмон бўлиб борганида хасис унинг олдига ликоп- чада тут майиз қўйибди. 5. Биз, опа-сингил, хар куни мактаб- дан чиқиб, бувимнинг ховлисига борардик. Аллақандай куч мени ичкарига – сиз кириб кетган эшикка чорларди. (Ў.Ҳ.) 7. Мен, Ширин Азизова, Ўзган шаҳрида туғилганман.\nАмирлар ва беклар ҳукмдорнинг оёқ томонидан – пойгоҳ- дан жой олиб, вужудлари қулоққа айланган ҳолда ерга қараб ўтирардилар. (Журн.) Бандага хос бўлмаган кибр ўзининг энг зўр вазифасини – одамни одамга ёмон кўрсатиш, бир ким- сани иккинчисидан нари итариш ишини амалга оширишга киришган эди. (Т.М.) 10. Тоҳир қоронғи осмоннинг узок бир четига – Сирдарёдан нарида жойлашган Ахси томонга инти- зор кўзлар билан тикилди. 11. Бобур ўша Йили ёзиб тугаллаган шеърий китоб – «Мубаййин» Ҳумоюннинг номига чиндан ҳам қофиядош эди. (Л.Қ )\nмашқ. Ўзингиз ёқтирган адиб асаридан ажратилган бўлакли гап- ларга олтита мисол топиб ёзинг. Қандай бўлак ажратилганини изохлаб беринг.\nмашқ. Қуйидаги тест саволларининг тўғри жавобини белгиланг.\nҚайси қаторда аниқловчи ажратилган?\nДониёр ўрнига ўтириб, чала ишларини ниҳоясига етказмоқчи бўлди.\nБ. Қўчқоров – дўнг пешана, қирра бурун, кўкракдор, полвон тахлит йигитча – кичкина район газетасига кўз тикиб ўтирар эди.\nҲикоянавис бизни ҳар сафар соддадил одамлар, оддийгина воқеалар ичига бошлайди.\nГ. Самандаров ер остида Сафаровга қаради.\nҚайси қаторда ўрин холи ажратилган?\nПастда, пахтазор этагида, муздай булоғи билан ёз кезлари киши жонига оро кирадиган теракзорлари бор эди.\nБ. Ботиралининг аскарликка кетганига уч йилдан ошди.\nМаҳаллада одамнинг ёлғизлиги билинмайди.\nГ. Савдогарлар, элчилар ва уларнинг хизматкорлари ҳам ичларидан қилич тақиб олган эдилар.\nҚайси қаторда тўлдирувчи ажратилган?\nОлимларнинг хизмати мангу қолади.\nБ. Ёмонга бош бўлгунча, яхшига йўлдош бўл.\nҚоронғилик … қуюқлашиб борарди.\nГ. Халқ мулкининг катта парчасини, юз гектар олтин тупрокни неча йиллардан бери қамиш, шўр босиб ётибди.\nПред. Машқлар: ЎЗБЕК ТИЛИ 11 синф\nСледующая «Ипподром» бозори акциялари биржада сотила бошланди


Веб-сайт ишлаб чиқиш Матнлар Дизайн ва Арт Дастурлаш Аутсорсинг ва консалтинг Аудио/Видео Реклама ва Маркетинг Ўйин ривожлантириш Таржималар Анимация ва флеш Фотография 3D Графика Инжиниринг Ўқитиш ва консультация Оптимизация (SEO) Архитектура/Интерьер Полиграфия Менеджмент Мобил иловалар Тармоқлар ва ахборот тизимлари\nСарлавха 100 та белгидан ошмаслиги керак Таъриф 5000 та белгидан ошмаслиги керак\nХавфсиз битим (бюджетни олдиндан захиралаш шарти билан)\nХар иккала томон учун хам мутлақо хавфсиз ва ишончли ҳамкорлик қилиш усули, иш бажарилмаган тақдирда пулни қайтариш кафолати.\nФрилансернинг ҳамёнига тўғридан-тўғри тўлов килиш йўли билан\nЎзингизни таваккалчилигингиз остида фрилансер билан тўғридан-тўғри ҳисоблашиш. Буюртмачи фрилансер хисобига олдиндан вазифа буджетини ўтказиб беради. Ўз таваккалчилиги остида фрилансер билан тўғридан-тўғри ҳисоблашади. Натижалар борасида сайт маъмурияти хеч қандай жавобгарликни ўз бўйнига олмайди.\nФақат қуйидаги профиллар учун PRO ва PROFI\nСайтда аккаунт рўйхатдан ўтказиш учун маълумотлар\nРўйхатдан ўтиш ва буюртмани жойлаш\n«Рўйхатдан ўтиш ва буюртмани жойлаш», тугмасини босиш билан мен, шахсий маълумотларимни қайта ишлашга, хамда оммавий оферта шартлари ва сайт коидаларига розилик билдираман.\nБиз бир неча сониялар ичида барча фрилансерларга сизнинг сўровингиз хакида хабар берамиз.\nТаклифларни қабул қилинг\nБир неча дақиқадан сўнг фрилансерлар сизга ўз хизматларини таклиф қила бошлайдилар.\nҲамкорлик қилишни бошланг\nНарх ёки фрилансернинг рейтинги бўйича сизга мақул келадиганини танланг.\nОтзыв ёзиб қолдиринг\nВазифа ва тўлов жараёнлари якунланганидан сўнг, фрилансернинг иш сифати хакида отзыв ёзиб қолдиринг.\nЭнг яхши фрилансерни танлашни хоҳлайсизми? У холда қонкурс ташкил қилинг!\nУшбу электрон почта манзили аллақачон сайтда ишлатиляпти\nДавом этиш учун аввал, сайтда профилингизга кириб олинг!\nКириш ва буюртма жойлаш


Ўзбекистонликлар июнь ойида неча кун дам олишади? | Ўзбекистон ва жахон янгиликлари\nЎзбекистон 31 май 15:29 386\nЭнг аввало, ҳафтадаги иш кунлари сони дам олиш кунларига таъсир қилишини унутмаслик керак. Яъни, 5 кунлик иш ҳафтасидаги ходимлар июнь ойида 11 кун дам олишади, ҳафтасига 6 кун ишлайдиган ходимлар эса июнда 6 кун дам олишади.\nКелаётган шанба куни барча учун иш куни бўлади\n1 июнь – шанба куни, Ўзбекистондаги барча ходимлар учун иш куни бўлади. Ўзи шанба куни ҳафтасига 6 кун ишловчи ходимлар шундоқ ҳам ишга чиқар эди. Лекин 5 кунликлар дам олишарди.\nАммо 12.11.2018 йилдаги Президент фармони асосида 1 июндаги дам олиш куни 6 июнга кўчирилган.\nБунинг натижасида ҳафтасига 5 кун ишловчилар учун:\n1 июнь, шанба – иш куни;\n6 июнь, пайшанба – дам олиш куни бўлади.\nРамазон Ҳайити арафасидаги дам олиш кунлари\nЎзбекистонда 5 июнь чоршанба Рамазон Ҳайити байрами нишонланадиган бўлди.\nБундан хулоса қилиш мумкинки, ҳафтасига 5 кун ишловчи ходимлар учун:\n5 июнь, чоршанба – дам олиш куни;\n6 июнь, пайшанба – дам олиш куни;\n7 июнь, жума – иш куни;\n8 июнь, шанба – дам олиш куни;\n9 июнь, якшанба – дам олиш куни.\nЯна бир бор таъкидлаш жоиз, бу фақат ҳафтасига 5 кун ишловчи ходимларга тааллуқли. Шанба расман иш куни бўлган (6 кунлик иш ҳафтаси) ходимлар ҳафта ўртасида фақат Рамазон ҳайити куни (5 июнь) дам олишади, 6 июнь куни эса улар учун иш куни бўлади.\nШу сабабли ОАВлардан «5 ва 6 июнь куни ўзбекистонликлар учун дам олиш куни бўлади» дея бироз нотўғри маълумот бермасликларини сўрар эдим. Бу одамларни чалғитади, дея таъкидлади Ҳуқуқшунос Хушнудбек Худойбердиев.


Ер ости сувлари ёрдамида совитилади\nУрганч давлат университети олимлари ёз фаслида тураржой ва офис биноларини ноанъанавий усулда совитиш технологиясини яратишди. Унга кўра, ҳаво ҳарорати мўътадиллигини таъминлашда ер ости сувларидан фойдаланилади.\nМаълумки, 8-10 метр чуқурликдан насос ёрдамида тортиб олинган сув цельсий шкаласи бўйича ўрта ҳисобда +15 даражага эга бўлади. Шундан сўнг у кичик вентилятор жойланган иссиқлик алмашиниш қурилмасидан ўтказилади. Натижада 15-16 даража ҳароратдаги сув махсус найлар устидан ўтган ҳавони совитиб, хонада 20-25 даражагача бўлган ҳарорат таъминланади. Эътиборлиси, мазкур жараёнда фойдаланилган сув ер остига қайтарилиши ёки экинларни суғоришда қўлланилиши мумкин.\nАйни пайтда ушбу камхарж ҳамда экологик жиҳатдан безиён технология Урганч давлат университети спорт залларида қўлланилмоқда. Лойиҳа Ўзбекистонда Глобал экологик жамғарманинг Кичик грантлар дастури доирасида амалга оширилди.\nМазкур рукндаги бошқа мақолалар: « Видеоконференция ташкил этилди\tКоллеж ўқувчиларига велосипедлар топширилмоқда »


Дориларни рецептсиз сотганлик учун жарима солиниши...\n24.01.2019 10:51 0 552\nМаъмурий жавобгарлик тўғрисидаги кодекснинг 178-моддаси еттинчи қисмига тегишли тузатишларни киритиш таклиф қилинмоқда, деб хабар бермоқда «Norma.uz».\nҚонун лойиҳаси муҳокама қилиш учун ҚҲТБТ порталида жойлаштирилган.\nБу фуқароларга – ЭКИҲнинг 1 бараваридан 3 бараваригача, мансабдор шахсларга эса ЭКИҲнинг 5 бараваридан 10 бараваригача миқдорда жарима солишга сабаб бўлади.\nЭслатиб ўтамиз, Рецептсиз бериладиган дори воситалари рўйхати мавжуд. Рўйхат Соғлиқни сақлаш вазирлиги томонидан ҳар йили янгилаб борилади. Айни пайтда унда 188 та монопрепарат ва 1085 та мажмуавий препарат бор. Ушбу рўйхатда қайд этилмаган барча дори воситаларини дорихоналар фақат рецепт бўйича сотишлари керак.\nдори жарима қонун лойиҳаси Рецептсиз


АҚШ президентлари ўз ўрнига келаётганларга нималарни изҳор қилишган?\n18:59 / 29.01.2017\nАҚШ президенти Трамп собиқ президент Обама қолдирган мактубни ушлаб турибди.\nАмерика Қўшма Штатларининг 45-президенти Трамп қасамёд қилиш маросимидан сўнг Оқ уйга келганида, уни ушбу лавозимдаги Барак Обаманинг сўнгги мактуби кутиб турган эди.\nБу ажойиб анъана бўлиб, ҳокимиятни тинч йўл билан топшириш чоғида лавозимини тарк этаётган президент давлатнинг янги раҳбарига мактуб қолдиради. Унда, собиқ президент, янги сафдошини лавозим билан қутлайди, илҳомлантиради ва турли маслаҳатлар беради.\nТрамп Обаманинг мактуби “ажойиб” бўлганини айтар экан, унинг мазмунини ошкор қилмаслигини таъкидлади.\nБарак Обама президентлик лавозимини тарк этгач, АҚШ Миллий архивлар бошқармаси Жорж Буш кичикнинг Билл Клинтондан ҳамда Барак Обаманинг Жорж Буш кичикдан олган мактубларини оммага ошкор қилди. Бу ҳақда ABC телекомпаниясининг Twitter саҳифасида эълон қилинди.\nМактублар собиқ президентларнинг ўз қўллари билан битилган. Қуйида уларнинг таржимаси билан танишиш имкониятига эгасиз.\nЖорж Буш кичикнинг Барак Обамага мактуби\n2009 йил 20 январь\nСизни Президентимиз бўлганингиз билан табриклайман. Сизнинг ҳаётингизда, ҳозиргина, ажойиб давр бошланди.\nСизнинг зиммангизга тушган масъулият шарафини камсонли инсонларгина ҳис қила олишган. Жуда кам инсонлар ушбу лаҳзалар билан боғлиқ ҳаяжонларни бошидан ўтказган. Сиз жавоб беришингиз лозим бўлган чақириқларга жуда камчилик дуч келган.\nСизни қийин синовлар кутиб турибди. Танқидчиларингиз тинчимайди. “Дўстлар”ингиз ҳайратда қолдиради. Бироқ сиз билан ҳар нарсага Қодир Худо бирга бўлади. У сизни тинчлантиради, сиз билан сизни севувчи оилангиз бўлади, сиз билан сиз учун қайғурадиган Ватанингиз бўлади, шу жумладан мен ҳам. Келажакда нима бўлишидан қатъи назар, сизни ўзингиз етакчилик қилаётган одамлар илҳомлантиради ва уларнинг қайғуришлари қўллаб-қувватлайди.\nХудо сизни ёрлақасин.\nБилл Клинтоннинг Жорж Буш кичикка қолдирган мактуби\n2001 йил 20 январь\nБугун сиз буюк ишни бошлайсиз ва сизга Американинг ҳар бир фуқароси эриша оладиган юксак шараф билдирилди.\nМен каби сиз ҳам, мамлакатимизни чуқур, аммо ижобий ўзгаришлар даврида бошқаришга киришмоқдасиз. Бунда нафақат ҳукумат, балки халқни ҳам ташвишга солаётган эски муаммоларга ечим топиш зарур.\nСиз, ғурурли, ростгўй ва ажойиб инсонлар етакчиси ҳисобланасиз. Бугундан бошлаб сиз – бизнинг Президент. Табриклайман ва муваффақият ҳамда бахт тилайман.\nСизнинг зиммангизга оғир масъулият юкланган, аммо бу чидаб бўлмайдиган даражада оғир юк эмас. Ўзингиз ишонган нарсани амалга ошириш хурсандчилигини таърифлаб бўлмайди.\nСиз ва оилангиз учун дуо қиламан. Тангри билан!\nҲурмат билан, Билл.


19:30 / 25.01.2018 2012 pdf Ўқиш режими + -\nБақара 187. Сизларга рўза кечасида хотинларингизга яқинлик қилиш ҳалол қилинди. Улар сизга либосдир, сиз уларга либосдирсиз. Аллоҳ ўзингизга хиёнат қилаётганингизни билди, тавбангизни қабул қилди ва сизларни афв этди. Энди уларга яқинлашаверинг ва Аллоҳ сизга ёзган нарсани талаб қилинг. Тонг пайтида сизга оқ ип қора ипдан ойдинлашгунча еб-ичаверинг. Сўнгра рўзани кечасигача батамом қилинг. Масжидларда эътикофдалигингизда уларга яқинлик қилманг. Ушбулар Аллоҳнинг чегараларидир, унга яқинлашманг. Аллоҳ одамларга Ўз оятларини ана шундай баён этадир. Шоядки, тақво қилсалар.\nРўза тутиш янги фарз қилинган даврда ифтордан кейин рўза тутган одам ухлаб қолса-ю, кейин уйғонса, унга емоқ, ичмоқ ва хотинига яқинлик қилмоқ мумкин бўлмай қолар эди. Ансорийлардан Қайс ибн Сарма исмли киши кундузи рўза тутиб, хурмо боғида ишлаб, чарчаб, ифтор пайтида хотинининг ҳузурига келиб:\n– Таоминг борми? – дебди. Хотини:\n– Йўқ, ҳозир бориб, бирон нарса топиб келаман, – деб чиқиб кетибди. Кундузи ишлагани учун Қайс чарчаб, ухлаб қолибди. Хотини келиб, эрининг ухлаб ётганини кўриб, «Шўринг қурисин», дебди-ю, уйғотмабди. Эртасига куннинг ярмида Қайс розияллоҳу анҳу ҳушидан кетиб йиқилибди. Бу ҳодиса Набий алайҳиссаломга етибди. Сўнгра Аллоҳ таоло:\n«Сизларга рўза кечасида хотинларингизга яқинлик қилиш ҳалол қилинди» деб бошланувчи оятини нозил қилди. Шу билан рўза кечасида, яъни кун ботгандан кейин, то тонг отгунча муддат орасида таом ейиш ва аёлига яқинлик қилиш ҳалол қилинди. Шу билан бирга, Аллоҳ Исломда эркак киши билан унинг хотинининг алоқаси фақат жинс масаласи эмас, балки ундан анча катта масала эканини англатиш учун\n«Улар сизга либосдир, сиз уларга либосдирсиз», – деди.\nОдатда либос баданни тўсиш, уни иссиқ-совуқдан, чанг-ғуборлардан сақлаш ҳамда зийнат учун ишлатилади. Шунингдек, Исломда эру хотин бир-бирларининг айбларини тўсадилар, бир-бирларини ёмонликдан сақлайдилар ва бир-бирларини зийнатлайдилар.\nКейин эса бандаларининг кўнглида нима кечаётганини ҳам билиб туришининг хабарини беради:\n«Аллоҳ ўзингизга хиёнат қилаётганингизни билди, тавбангизни қабул қилди ва сизларни афв этди».\nУшбу жумлада зикр этилган «хиёнат» рўза кечасида кўнгилдан ўтган аёлга яқинлик қилиш ҳақидаги истакдан иборат. Айрим ривоятларда келишича, баъзилар бу ишни қилган эканлар. Нима бўлса ҳам, Аллоҳ уларнинг тавбасини қабул қилиб, гуноҳларини афв этди. Шу билан бирга, кўнгилларидан ўтган истакка йўл очди, рухсат берди:\nЯъни «Энди рухсат бўлди. Сиз хотинларингизга яқинлик қилиб, Аллоҳ ёзган нарсани – фарзандни талаб қилинг».\nАллоҳ таоло рўза кечасида аёлларга яқинлик қилишга рухсат бериш билан бирга, еб-ичишга ҳам рухсат берди:\n«Масжидларда эътикофдалигингизда уларга яқинлик қилманг».\n«Эътикоф» сўзи «бир нарсани лозим тутиш» маъносини билдиради. Шариатда эса Аллоҳга яқинлик ҳосил қилиш ниятида масжидда ибодатни лозим тутишга айтилади. Пайғамбаримиз алайҳиссолату вассалом Рамазони шарифнинг охирги ўн кунлигида эътикоф ўтирар эдилар. Эътикоф ўтирган одам иложи борича масжиддан чиқмай, ибодат билан машғул бўлади. Бунда банда Аллоҳ учун ҳамма нарсадан ажраб чиқади. Шунинг учун аёлларга яқинлик қилишдан ҳам ўзини тияди.\n«Ушбулар Аллоҳнинг чегараларидир, унга яқинлашманг».\n«Аллоҳ одамларга Ўз оятларини ана шундай баён этадир. Шоядки, тақво қилсалар».\nЭътибор берадиган бўлсак, рўза ҳақидаги оятлар мажмуасининг биринчисида ҳам тақвога урғу берилган эди. Энди мана шу охирги оятда ҳам тақвога урғу берилмоқда. Ҳа, рўзанинг сон-саноқсиз фойдалари ичида унинг рўзадорда тақво ҳиссини мустаҳкамлаши биринчи ўринда туради.\nЭнди рўза ҳақидаги оятлар тамом бўлиб, Аллоҳ таоло мўминларга молиявий алоқаларни ҳам ҳалол, пок равишда олиб бориш зарурлиги тўғрисида кўрсатмалар беради. Тақво нафақат Аллоҳ таоло билан банда орасидаги муомалаларда, балки банда билан банда орасидага муомалаларда ҳам бўлиши зарурлигини таъкидлайди.\n23:55 / 24.01.2018 2102\n14:35 / 26.01.2018 2363\nЭй иймон келтирганлар «Роъина», деманглар, «унзурнаа», денглар ва қулоқ солинглар. Ва кофирларга эса аламли азоб бўлур. Бақара 104. Ўтган оятларда давоми...\n2187 09:05 / 30.10.2017\nВа Аллоҳнинг йўлида нафақа қилинг. Ўзингизни ҳалокатга ташламанг. Яхшилик қилинг, албатта, Аллоҳ яхшилик қилувчиларни севадир. Бақара 195.Бу ояти каримада Аллоҳ давоми...\n3673 11:20 / 03.02.2018\n1782 09:25 / 17.03.2018\n3029 18:10 / 18.06.2017


Ўзбекистон – Туркманистон ҳукуматлараро комиссияси мажлиси | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nЎзбекистон – Туркманистон ҳукуматлараро комиссияси мажлиси\nЎзбекистон – Туркманистон ҳукуматлараро ...\n22:34 / 14 Sep\nТошкентда 14 сентябрь куни Савдо-иқтисодий, илмий-техникавий, маданий-гуманитар ҳамкорлик бўйича Ўзбекистон – Туркманистон ҳукуматлараро комиссиясининг 16-йиғилиши бўлиб ўтди.\nЙиғилиш Ўзбекистон Республикаси Бош вазирининг ўринбосари – инвестициялар ва ташқи савдо вазири С.Умурзоқов ҳамда Туркманистон Вазирлар Маҳкамаси Раисининг ўринбосари Э.Оразгелдиев ҳамраислигида ўтди.\nМажлисда инвестициявий, савдо-иқтисодий, саноат, энергетика, қишлоқ ва сув хўжалиги, илмий-техник, транспорт ва транзит, маданий-гуманитар соҳалардаги ҳамкорлик масалалари муҳокама қилинди.\nЎзбекистон ва Туркманистон ҳукуматларининг конструктив, узоқ муддатли ва ўзаро манфаатли муносабатларни мустаҳкамлашга содиқлиги, мамлакатларимиз ўртасидаги иқтисодий шерикликни ривожлантиришга алоҳида эътибор қаратилаётгани қайд этилди.\nМамлакатларимиз ўртасида савдо-иқтисодий ҳамкорлик кенгаймоқда. Айни пайтда Ўзбекистонда Туркманистон капитали иштирокида 160 корхона фаолият кўрсатмоқда. Жорий йилнинг биринчи ярмида ўзаро товар айирбошлаш ҳажми ўтган йилнинг шу даврига нисбатан 20 фоизга ошди.\nТомонлар икки мамлакат салоҳиятини ҳисобга олган ҳолда саноат кооперациясини ривожлантириш ва узлуксиз қўшилган қиймат занжирларини шакллантириш зарурлиги тўғрисида якдил фикр билдирди. Қишлоқ хўжалиги, тўқимачилик, чарм-пойабзал саноати, маиший техника ва қурилиш материаллари соҳаларида ишлаб чиқариш объектларини ташкил этиш бўйича келишувга эришилди.\nЎзаро савдони ривожлантириш масалалари кўриб чиқилди. Томонлар икки мамлакат бозорларига маҳсулотларни барқарор етказиб беришни таъминлаш ҳамда савдо айланмаси ҳажмини яқин келажакда 1 миллиард долларга етказишга тайёр эканликларини билдирди. Икки мамлакат ташқи савдо идоралари вазирларининг ўринбосарлари даражасидаги қўшма ишчи гуруҳ бу йўналишдаги таклифларни мунтазам равишда ишлаб чиқиш билан шуғулланади. Шунингдек, яқин келажакда Ўзбекистон – Туркманистон чегараолди савдо зонаси фаолиятини ташкил этиш ва тартибга солиш тўғрисидаги битим лойиҳасини келишиш ҳам якунига етказилади.\nТранспорт соҳасида икки мамлакат ўртасида ўзаро боғлиқликни яхшилашга алоҳида эътибор қаратилди. Жумладан, томонлар транспорт йўлакларини янада ривожлантириш, авиа қатновларни босқичма-босқич қайта тиклаш, 2022 йилда ўзаро тариф имтиёзларини тақдим этиш, “Туркманбоши” денгиз порти инфратузилмасидан фойдаланиш истиқболлари ҳамда бошқа ташаббусларни назарда тутувчи қўшма чораларни ишлаб чиқиш ва қабул қилишга келишиб олдилар.\nТадбирда икки мамлакат вазирлик ва идоралари раҳбарлари сўзга чиқиб, муайян соҳадаги ҳамкорлик қилишга доир навбатдаги тадбирлар ҳақида ўз қарашларини баён этди.\nҲукуматлараро комиссия йиғилиши якунлари бўйича энергетика, нефть ва газ, кимё ва автомобиль саноати, қишлоқ ва сув хўжалиги, экология, фан, таълим, спорт ва туризм соҳаларида амалий ҳамкорлик қилиш бўйича қатор муҳим келишувларга эришилди.


Бутун дунёда COVID-19 билан касалланганлар сони 2 миллиондан ошди » Ўзбекистон янгиликлари – Zamin.uz\n, 09 2020, 16:01\n16 апр, 08:48 1 050 Дунё\n15 апрель ҳолатига кўра, бутун дунёда коронавирус инфекциясини юқтириб олганлар сони икки миллион нафардан ошди. Бу ҳақда коронавирус бўйича статистикани тақдим қилиб бораётган Жонс Ҳопкинс университети маълумот берган.\nЖаҳонда жами 128 минг киши коронавирусдан вафот этган. 500 минг нафар одам касалликдан тузалган.\nCOVID-19 билан касалланиш сони бўйича АҚШ (610 минг киши) етакчилик қилмоқда, кейинги ўринларда Испания (178 минг киши), Италия (162 минг киши), Германия (132 минг киши), Франция (131 минг киши), Буюк Британия (95 минг киши) ва Хитой (83 минг киши) бормоқда.\nЎлганлар сони бўйича ҳам АҚШ 1-ўринни эгаллаган (26 минг киши), кейинги поғоналардан Италия (21 минг киши), Испания (18 минг киши), Франция (15 минг киши) ва Буюк Британия (12 минг киши) жой олган.\nРоссияда 15 апрель тонгида берилган ахборотга кўра, 24 490 нафар одамда коронавирус инфекцияси борлиги аниқланган, 198 нафар киши вафот этган, 1986 нафар бемор касалликдан тузалган.\nЎзбекистонда эса 15 апрель соат 22:30 ҳолатига кўра, коронавирусга чалинганлар сони 27 нафарга ошиб, 1302 кишига етган, COVID-19 дан тузалганлар сони соат 18:00 ҳолати бўйича 107 кишини ташкил қилмоқда. Ўтган вақт давомида коронавирусни юқтириб олгани аниқланган тўрт бемор вафот этган. Бундан ташқари, хорижда камида 23 нафар ўзбекистонликда коронавирус аниқланган, уларнинг уч нафари вафот этган.\nДунё бўйича коронавирусга чалинганлар сони 1 млн 854 мингдан ошди 13 апр, 16:24\nАҚШда коронавирус юқтирганлар сони 400 мингдан ошди 08 апр, 16:48\nКоронавирус билан касалланганлар сони 100 минг кишидан ошди 07 мар, 09:04\nХитойда коронавирус қурбонлари сони 1600 нафардан ошди 16 фев, 09:35\nХитойда коронавирусдан бир кунда 65 киши вафот этди 05 фев, 10:38


Санъат саройи фойдаланишга топширилди – Сурхон тонги\nБош саҳифа / Маданият / Санъат саройи фойдаланишга топширилди\nМарт 23, 2018\tМаданият Изоҳ қолдириш 541 Кўрилди\nБаъзан иш, турмуш ташвишларидан чарчаб, турли кўнгилочар жойларга боришни, маданий ҳордиқ чиқаришни истаб қоламиз. Айниқса, кўз олдимизда ҳаётий воқеалар жонланадиган театрда кўнгилларни сел қиладиган бири-биридан ажойиб спектаклларни томоша қилиб, ҳам мароқли дам, ҳам руҳий қувват оламиз.\nЭнг қувонарлиси, энди воҳаликларнинг ҳам кўрганда дили ёришадиган, қаҳрамонлари кулганда кулиб, йиғлаганда йиғлаб ҳаётий хулосалар оладиган ибратхонаси бор.\nТермиз шаҳрида вилоят мусиқали драма театри учун муҳташам ва кўркам санъат саройи барпо этилди. Уни томоша қилиш учун келган киши борки, дастлаб, бино олдидаги кўзни қувонтирадиган сўлим боғ ҳамда томчилари қуёшда ялтираб ўйноқлаётган фавворадан баҳри дили очилса, бино ичига киргач эса, унинг бежирим безаклари, замонавий қулайликларга эга томоша залини кўриб ҳайрати ортади. Беихтиёр, юрагининг қат-қатидан “Бизнинг Сурхондарёда ҳам шундай ажойиб маскан бунёд этилса бўларканку!” деган иқрор, такрор-такрор ўтади. “Энди мен ҳам онамни, синглимни, фарзандларимни, яқинларимни шу ерга олиб келаман”, дея дилига ҳам тугиб қўяди. Яқинда ушбу кўркам бинонинг тантанали очилиш маросимига ташриф буюрганларнинг кўнглидан ҳам ана шундай эзгу ўй-тилаклар ўтган бўлса ажабмас.\nМаросимда Ўзбекистон Республикаси Маданият вазирлигидан ҳамда бошқа вилоятлар театрларидан ташриф буюрган меҳмонлар, санъат вакиллари ва кенг жамоатчилик иштирок этди. Дастлаб, маросимда вилоят ҳокими сўз олиб, бундай кўркам бинонинг қутлуғ ва қадимий байрам арафасида очилиши бежиз эмаслигини, негаки, Наврўз дилларга илиқлик олиб киргани каби санъат ҳам эзгулик туйғулари билан қалбларимизни тўлдириб туриши билан боғлади. Шунингдек, вилоят мусиқали драма театри жамоаси шу даргоҳдан етишиб чиққан санъат дарғалари, устозлар изини муносиб давом эттириб, замонамиз қаҳрамонларини, тарихий алломаларимиз образи гавдалантирилган асарлар яратишлари кераклигини таъкидлади.\nШундан сўнг, санъаткорларнинг чиқишлари, Ўзбекистон халқ бахшиси Шоберди Болтаевнинг термалари, театр жамоасининг спектакллардан намойиш этган саҳна кўринишлари барчага кўтаринки кайфият улашди.\n— Аввало, мана шундай кўркам ва барча замонавий қулайликларга эга бинода ижод қилишнинг ўзи бир бахт, — дейди Ўзбекистонда хизмат кўрсатган артист, Ўзбек миллий академик драма театри директори Фатхулла Масудов. — Шу боис, бундай имкониятни қадрлай билиш, муҳими, халққа манзур бўладиган, томошабин қалбини забт этадиган бадиий савияси юқори асарлар тақдим этиш учун тинимсиз изланиш ва меҳнат қилиш керак. Албатта, бу жараёнда биз — яъни Ўзбек миллий академик драма театри жамоаси ҳам сурхондарёлик ҳамкасбларимизни ҳамиша қўллаб-қувватлаймиз.\n— Бир пайтлар Эргаш Каримов, Муҳаммадали Абдуқундузов, Абдураҳмон Намозов ва яна бошқа бир қанча санъаткорлар даврида вилоят мусиқали драма театри гуллаб-яшнаган, — дейди меҳнат фахрийси Йўлдош Эрназаров. — Ўша вақтлар биз ҳам театрга кўп борардик. Чуқур маънавий-тарбиявий ғоялар билан суғорилган асарлар намойиш қилинарди. Баъзан кулиб, баъзан эса кўзда ёш билан томоша қилардик. Истардимки, энди ҳам театр жамоаси ана шу анъанани муносиб давом эттирса, энг аввало, халқнинг кўнглига яқин мавзуларга қўл урса. Чунки халқни ўзига ром эта олсагина театр жамоаси бугунги эътиборни оқлаган бўлади.\nТадбир сўнгида меҳмонлар вилоят мусиқали драма театри жамоасига ўз совғаларини тақдим этишаркан томоша зали олқишларга, қарсакларга тўлиб кетди. Йиғилганларнинг барчаси бундан буён ҳам ана шу олқишларнинг давомли янграшини тилаб билдирилган эзгу ниятларга хайрихоҳ бўлди.\nОлдинги Инновацион пиллахоналарда\nКейинги Театр – давр кўзгуси


Шавкат Мирзиёев 1 млн долларлик венчур фонди ташкил этилишини эълон қилди – Газета.uz\nШавкат Мирзиёев 1 млн долларлик венчур фонди ташкил этилишини эълон қилди\nПрезидент Тадбиркорликни қўллаб-қувватлаш давлат фонди қошида венчур фонд ташкил этиш тўғрисида кўрсатма берди. Дастлаб унинг ҳажми 1 млн долларни ташкил этади. Ҳар бир вилоятдаги энг яхши стартап лойиҳаларига 50 млндан 200 млн сўмгача миқдорда грантлар ажратилади.\nLotinchada 15 июл 2020, 11:53 Сиёсат\nПрезидент Шавкат Мирзиёев 14 июль куни ёшлар ва хотин-қизларнинг бандлигини ошириш, уларни даромад манбаи билан таъминлаш масалаларига бағишланган видеоселектор йиғилиши ўтказди. Бу ҳақда давлат раҳбарининг матбуот хизмати хабар берди.\nПрезидентнинг сўзларига кўра, йил якунигача ёшларнинг 360 млрд сўмлик 2200 та лойиҳасини амалга ошириш орқали республикада камида 10 мингта янги иш ўрни яратилиши мумкин.\nДавлат раҳбари тадбиркорликни қўллаб-қувватлаш давлат жамғармаси қошида венчур фонд ташкил этиш тўғрисида топшириқ берди. Дастлаб унинг ҳажми 1 млн долларни ташкил этади. Ҳар бир вилоятдаги 10 та энг яхши стартап лойиҳаси ва келгуси йилдан бошлаб камида 20 та энг яхши лойиҳа 50 дан 200 млн сўмгача бўлган грантларни қўлга киритади.\nБундан ташқари, қудуқ қазиш, суғориш воситалари харид қилиш, иссиқхона ўрнатиш, уруғлик ва кўчатлар сотиб олиш учун ёшларга субсидиялар берилади. Ёш тадбиркорларга ҳуқуқий, бухгалтерия, маркетинг, банк ва бошқа соҳалар бўйича консалтинг хизматлари харажатлари қопланади.\nУчрашувда, шунингдек, аёлларни иш билан таъминлаш ва ижтимоий шароитларини яхшилаш масалалари кўриб чиқилди. Президент таъкидлаганидек, минтақаларда 20 мингга яқин аёл оғир шароитларда яшамоқда, уларнинг аксарияти профилактик ҳисоб ёрдамида.\nМаҳалла ва оилани қўллаб-қувватлаш вазирлигига 33 минг 380 нафар аёлни ҳаётга мотивациялаш ва касбга ўргатиш бўйича қисқа ўқув курсларини ташкил қилиш вазифаси топширилди.\nҲар бир туман ва шаҳар учун аёлларнинг бизнес лойиҳалари рўйхатини тузиш, уларни ҳар ойда молиялаштириш, аёллар тадбиркорлиги дастури доирасида соддалаштирилган кредитлар ва грантлар бериш топширилди. Микрокредит олиш ниятида бўлган ёшлар ва аёллар тадбиркорлик соҳасида бепул ўқитилади ва ҳар йили 5 минг нафар ёшлар ва аёлларнинг бандлиги таъминланади.\nУшбу мақсадларга Тикланиш ва тараққиёт жамғармасидан 2 млн доллар кредит ажратилиши белгиланди.\nБу маблағ ёшлар ва аёллар ишсизлиги юқори бўлган қишлоқ жойларда имтиёзли микроқарз ажратиш учун микромолия ва нодавлат ташкилотларга берилади.


“Ўзбегим тожик билан”: Озодбек Назарбековнинг қўшиғи ижтимоий тармоқларни “портлатди” - 13.06.2021, Sputnik Ўзбекистон\nЎзбекистон халқ артисти ва республика маданият вазири Озодбек Назарбеков Душанбеда ташкил этилган “Дўстлар оқшоми” концертида қўшиқ куйлади. 13.06.2021, Sputnik Ўзбекистон\nЎзбекистон халқ артисти ва республика маданият вазири Озодбек Назарбеков Душанбеда ташкил этилган “Дўстлар оқшоми” концертида қўшиқ куйлади.Озодбек Назарбеков икки миллатининг ўзаро дўстлик, ҳамжиҳатлик ришталарини куйга солди. Концерт дастурида у куйлаган “Ўзбегим тожик билан” таронаси тожикистонликлар томонидан катта олқишлар билан қарши олинди.Сўнгги кунларда бу қўшиқ интернетнинг тожик сегментида тобора оммалашиб бормоқда. “Ўзбегим тожик билан” шеъри Ўзбекистон халқ шоири Абдулла Орипов қаламига мансуб. Қўшиқ мусиқасини Д.Маткаримов басталаган.\nшавкат мирзиёевнинг тожикистонга расмий ташрифи - 2021 йил 10-11 июнь, озодбек назарбеков, душанбе, мултимедиа\nЎзбекистон халқ артисти ва республика маданият вазири Озодбек Назарбеков Душанбеда ташкил этилган “Дўстлар оқшоми” концертида қўшиқ куйлади.\nОзодбек Назарбеков икки миллатининг ўзаро дўстлик, ҳамжиҳатлик ришталарини куйга солди. Концерт дастурида у куйлаган “Ўзбегим тожик билан” таронаси тожикистонликлар томонидан катта олқишлар билан қарши олинди.\nСўнгги кунларда бу қўшиқ интернетнинг тожик сегментида тобора оммалашиб бормоқда.\n“Ўзбегим тожик билан” шеъри Ўзбекистон халқ шоири Абдулла Орипов қаламига мансуб. Қўшиқ мусиқасини Д.Маткаримов басталаган.


Sayyohlar o'zbek milliy taomlarini tayyorlashni o'rganmoqda\nТашкент, Узбекистан (UzDaily.uz) – Тошкент шаҳар ҳокимлиги ва Тошкент шаҳар туризмни ривожлантириш департаменти томонидан гастрономик туризмни кенг тарғиб қилиш мақсадида польшалик 52 нафар сайёҳ учун ўзбек миллий таомларини тайёрлаш бўйича маҳорат дарси ташкил этилди.\nЎзбекистонга келган туристларни юртимизнинг қуёшли кунлари, гўзал табиати, тарихий масканлари, муқаддас қадамжолари, замонавий ва миллий архитектура обидалари, шунингдек, меҳмондўст халқимиз ва такрорланмас таъмга эга таомларимиз мафтун этади.\nЎзбекистоннинг турли манзилгоҳларида бўлган сайёҳлар албатта буни фотоларга муҳрлашади, турли ҳудудларга хос эсдалик совғаларини харид қилишади ва кўп ҳолларда миллий таомларимизни ўрганиш ниятлари борлигини маълум қилишади.\nГастрономик туризм айни шундай сайёҳлар учун мўлжалланган хизмат туридир. “Боғи эрам” дам олиш масканининг Мастер-класс марказида ўтказилган маҳорат дарсида польшалик туристлар ўзбек миллий таомларидан ош, шўрва, сомса ва турли салатларни маромига етказиб тайёрлаш жараёнида бевосита иштирок этишди. Тадбир давомида меҳмонлар ўзбек таомномаси ҳақида тўлиқ маълумот олишди ҳамда масаллиқларни танлаш, тайёрлаш, умуман пазандалик санъати бўйича етарли билим ва кўникмага эга бўлишди.\nШунингдек, тадбирда Тошкент шаҳар туризмни ривожлантириш департаменти мутахассислари польшалик сайёҳлар билан гастрономик туризмни янада ривожлантириш борасида фикр алмашишди.\nМеҳмонлар учун уюштирилган маҳорат сабоқлари ва тақдим этилган совғалар уларга ҳамиша Ўзбекистонни эслатиб туриш билан бирга сайёҳларни яна ва яна Юртимизга, Тошкентга чорлаб туради.